Na Njegušima otvoreno etno selo Sveti Georgije - Kopaonik ONLINE\nNa Njegušima otvoreno etno selo Sveti Georgije\nEtno selo Sveti Georgije na Njegušima u Crnoj Gori je juna 2018. godine sa ponosom otvorilo vrata za sve buduće posetioce sa ciljem da za svoje goste obezbedi visok standard i kvalitetnu uslugu.\nSa idealnom lokacijom i predivnom prirodom koja ga okružuje nadamo se da će boravak u ovom kompleksu ispuniti sva vaša očekivanja pa i više od toga a osoblje će se pobrinuti da vaš boravak učini lagodnim i prijatnim iskustvom.\nNa vama je da se opustite i uživate u odmoru i prirodi.\nKompleks se prostire na 13 hiljada kvadratnih metara, sa veštačkim jezerom, letnjom pozornicom, dečijim igralištem, vinskim podrumom…\nKapaciteti kompleksa su 15 bungalova visoke kategorije, dva deluks apartmana, tri kongresne sale kapaciteta 350 mesta, restoran sa otvorenom baštom od 500 mesta, trim staze, staze za šetnju, biciklističke, kao i planinarske staze…\nUkupni smeštajni kapaciteti kompleksa su 80 kreveta.\nPosetite ovu destinaciju i prepustite se kompletnom užitku svih pogodnosti koje vam etno selo Sveti Georgije i Njeguši pružaju – čist i svež planinsko-morski vazduh, prelepa priroda, vekovima stvarana istorija, tradicionalna hrana, razne sportske aktivnosti i još mnogo toga…\nRezervišite smeštaj još danas i obezbedite sebi idealan odmor!\nT: +382 41 680 600\nTagoviCrna Gora Etno selo Sveti Georgije Njeguši\n“Kraljevi Čardaci” – aktivnosti i izleti tokom letnje sezone


EU: Zabrinutost zbog otvaranja ambasade Kosova u Jerusalimu – Radio Gora\nEU: Zabrinutost zbog otvaranja ambasade Kosova u Jerusalimu\nEvropska unija saopštila je da je zabrinuta i da žali zbog odluke Kosova da otvori ambasadu u Jerusalimu, prenosi Gezeta ekspres.\nOvaj komentar Služba za odnose sa javnošću EU saopštila je dan nakon što je Kosovo zvanično otvorilo svoju ambasadu u Jerusalimu.\n“Stav EU je dobro poznat i u skladu je sa Rezolucijom 478 Saveta bezbednosti UN iz 1980, koja poziva sve države članice UN da povuku svoje diplomatske misije u Izraelu iz Jerusalima. Sve zemlje EU, kao i delegacija EU u Izraelu, imaju sedište u Tel Avivu“, navedeno je u saopštenju.\nEvropska unija takođe podvlači svoju jasnu posvećenost pregovaračkom riješenju izgrađenom na međunarodno prihvaćenim parametrima i međunarodnom pravu.\nEU podsjeća da su šefovi država ili vlada evropskih zemalja, na samitu 2017. godine, ponovili da „stav EU o Jerusalimu ostaje nepromenjen“.\n“Dugoročna pozicija EU je jasna. Moraju se pronaći načini za rješavanje statusa Jerusalima pregovorima, kao buduće prestonice obe države, i moraju se ispuniti težnje obe strane. Pitanje Jerusalima pitanje je konačnog statusa. U ovom kontekstu, svaki diplomatski korak koji dovodi u pitanje zajednički stav EU predmet je ozbiljne zabrinutosti i žaljenja“, navedeno je u saopštenju EU.\nNa pitanje o otvaranju kancelarije češke ambasade – države članice EU, u Jerusalimu, EU nije dala jasan odgovor.\nOtvaranje kosovske ambasade u Jerusalimu proizilazi iz Sporazuma od 4. septembra 2020. u Vašingtonu o ekonomskoj normalizaciji.\nSporazum, u kojem je posredovao tadašnji predsjednik Sjedinjenih Američkih Država Donald Tramp podrazumevao je priznanje Kosova od strane Izraela, a dogovoreno je da će se ambasada Kosova nalaziti u Jerusalimu.\nEU je od tada kritikovala uspostavljanje kosovske ambasade u Jerusalimu, nazivajući to odstupanjem od stavova EU, jer je, prema njima, to u suprotnosti sa težnjama zvanične Prištine za integraciju u EU.\nSrbija se takođe obavezala da svoju ambasadu preseli iz Tel Aviva u Jerusalim, ali do sada se to nije dogodilo.\nŠto se tiče Srbije, EU podsjeća da su kritikovali ovu obavezu koju je Beograd preuzeo, ali se dodaje da će sačekati da Beograd deluje, nakon čega će EI izneti stav.\nEU očekuje da se zemlje kandidati ili one koje teže pridruživanju prilagode zajedničkoj politici i stavovima zvaničnog Brisela.


Matičnim ćelijama protiv HIV\nRast broja infektivnih oboljenja\nMatične ćelije mogu se smatrati kao blokovi za izgradnju ljudskog tijela. One su glavne ćelije koje mogu da se razviju u drugačije vrste ćelija sa posebnom funkcijom. Mnogi naučnici vjeruju da one imaju veliki potencijal u tretiranju uzroka bolesti i da su pokazale dobre rezultate u pojedinim kliničkim ispitivanjima.\nIstraživači se sada nadaju da će početi kliničke testove na ljudima u kojima će koristiti genetski modifikovane matične ćelije za borbu sa virusom koji je uzročnik side. To je već pokazalo dobre rezultate u testovima na miševima.\nTerapija matičnim ćelijama znači da se tijelu daju nove ćelije koje zamjenjuju bolesne ćelije i tkivo. Na Kalifornijskom institutu za regenerativne lijekove, Džozef Anderson ispituje terapiju matičnim ćelijama za HIV infekciju. Do sada, on je radio sa miševima kojima je zamijenio imunološki sistem, matičnim ćelijama koje su modifikovane sa trostrukom kombinacijom gena otpornih na HIV virus. „One su bile sposobne da blokiraju HIV infekciju i da održavaju normalan imunološki sistem kod miševa, iako je virus i dalje bio prisutan. Otporne imunološke ćelije mogle su da održavaju funkcionalan imunološki sistem.“\nAnderson kaže da bi to moglo da stvori mogući lijek za ljude koji su inficirani HIV virusom i kojima je značajno oslabljen imunološki sistem. On kaže da će im genetski modifikovane matične ćelije pomoći da održavaju normalan imunološki sistem kroz genetski otpor, kao što je slučaj kod miševa. „Ako to krene ka kliničkim ispitivanjima na ljudima, bili bismo u mogućnosti da održavamo normalan imunološki sistem kod pacijenata koji imaju HIV infekciju. Na taj način oni bi mogli da prestanu da uzimaju antiretroviralne lijekove koje obično uzimaju zato što bi genetski modifikovane matične ćelije mogle da se bore sa virusom u tijelu pacijenta.“\nNaučnici koji rade na tom projektu kažu da bi, u najboljem slučaju, to mogao da bude jednokratni tretman matičnim ćelijama opremljenim genima otpornim na HIV. Oni se nadaju da će to proizvesti čitav imunološki sistem otporan na HIV, što će omogućiti pacijentima da prestanu da uzimaju antiretroviralne lijekove.


Razvoj malih i srednjih preduzeća kroz unapređenje kapaciteta za strateško pozicioniranje i marketing proizvoda na stranim tržištima\nPrivredna/Gospodarska Komora FBiH, u partnerstvu sa konsultantskom kompanijom Westport Consulting d.o.o. Sarajevo, uz podršku Ministarstva privrede KS, najavljuje projekat:\n„Razvoj malih i srednjih preduzeća kroz unapređenje kapaciteta za strateško pozicioniranje i marketing proizvoda na stranim tržištima"\nOsnovni cilj projekta je da se kroz unaprijeđenje znanja, vještina i kapaciteta postojećih malih i srednjih preduzeća, te osiguravanje stručne podrške, potpomogne razvoj prodajnih, marketinških i izvoznih kapaciteta malih i srednjih preduzeća i integrira koncept održivog poslovanja, što bi u konačnici rezultovalo jačanjem privrede i smanjenjem nezaposlenosti mladih u Kantonu Sarajevo.\nGlavne aktivnosti projekta su program obuke za poboljšanje izvoznih, marketinških i prodajnih kapaciteta za 30 uposlenika iz 10 malih i srednjih preduzeća iz metalne, drvne, tekstilne i automobilske industrije i razvoj priručnika za mala i srednja preduzeća iz oblasti istraživanja tržišta, strateškog marketinga, marketinga i brendiranja proizvoda, izrade izvozne strategije, vještina prodaje i pregovora sa kupcima i koncepta održivog poslovanja. Navedene aktivnosti izvršiti će stručni i iskusni tim biznis konsultanata kompanije Westport Consulting.\nPored toga, ekspertski tim kompanije Westport Consulting će pružiti stručnu i poslovnu savjetodavnu podršku svim zainteresiranim MSP-ima tokom tromjesečnog perioda nakon provedbe programa obuke, kako bi podržao njihov rast izvoza i prihoda i dao im savjete za bolji marketing i plasman proizvoda na tržište.\nProjekat će trajati 8 mjeseci i njegovom implementacijom će se razviti marketinški, prodajni i izvozni kapaciteti 10 malih i srednjih preduzeća, unaprijediti znanja i vještine 30 uposlenika malih i srednjih preduzeća, od čega je očekivano minimalno učešće 10 mladih uposlenika starosne dobi do 35 godina, te će se osigurati dugoročna podrška razvoju i rastu malih i srednjih preduzeća u Kantonu Sarajevo.\nProgram obuke će se provoditi u prostorijama Privredne/Gospodarske komore Federacije BiH.


Porez za prihode preko dva miliona « DIFOL\nAPR objavila aplikaciju za predaju završnih računa »\nPorez za prihode preko dva miliona\nCenzus za plaćanje poreza na godišnji dohodak građana iz 2012. biće 2.067.480 dinara. Svi koji su premašili 172.000 dinara mesečno, podnose prijavu Poreskoj upravi do 15. marta. Zvanično bogati, po merilima naših poreskih zakona, jesu oni koji su prošle godine zaradili više od dva miliona dinara.\nCenzus za ulazak u krug zvaničnih srpskih milionera je 2.067.480 dinara, što je 172.290 dinara mesečno. Ovoliko iznosi trostruka prosečna godišnja plata zarađena u Srbiji prošle godine, a svi koji su je premašili – do 15. marta treba da podnesu poresku prijavu za porez na godišnji dohodak građana. Republički zavod za statistku nedavno je izračunao da je prosečni građanin tokom 2012. godine zaradio 689.160 dinara bruto, a 496.514 dinara neto plate. Ko je uspeo da zaradi više od trostruke bruto plate, državi plaća porez od 10 odsto. Ukoliko je prosečnu godišnju platu uspeo da premaši više od šest puta, na to plaća porez od 15 odsto.\nI bogataši imaju pravo na odbitke. Osnovica se dobija najpre tako što se od ukupne zarađene sume oduzmu plaćeni porezi i doprinosi, pa neoporezivi deo – 2,067 miliona dinara. Milioner ima pravo na odbitak za sebe i to do 40 odsto prosečne godišnje plate, što sada iznosi 275.664 dinara. Ukoliko ima izdržavane članove domaćinstva, za njih može da umanji osnovicu za najviše 103.374 dinara, što je 15 odsto prosečne godišnje plate u Srbiji. Svi odbici zajedno, međutim, ne mogu da pređu polovinu dohotka koji se oporezuje. Ukoliko su dva člana domaćinstva milioneri, samo jedan ima pravo na odbitke za sebe i izdržavane članove.\nKazna od 5.000 do 50.000 dinara važi za sve obveznike koji prijavu ne podnesu u propisanom roku, ako je ne dostave nadležnoj poreskoj upravi ili u prijavi ne navedu tačne podatke od kojih zavisi visina poreza. Novčana kazna od dvostrukog do desetostrukog iznosa poreskog duga, a najmanje 5.000 dinara, sledi obvezniku koji izbegne plaćanje poreza.\nGodinama u Srbiji broj milionera se drži na oko 20.000. I godinama među najplaćenijim ljudima u zemlji su ekonomisti, advokati i mali privrednici. Prošlogodišnji rekorder je zaradio 185,3 miliona dinara za godinu dana – 15,4 miliona dinara svakog meseca.\nThis entry was posted on februar 1, 2013 u 10:24 am\tand is filed under Aktuelnosti. You can follow any responses to this entry through the RSS 2.0 feed. You can leave a response, ili trackback from your own site.\nJedno reagovanje to “Porez za prihode preko dva miliona”\nfebruar 1, 2013 u 9:30 pm\nNisu mi baš jasne kaznene odredbe.Ako ne podnese prijavu,kazna je 5000-50000 din.Novčana kazna :dvostruko do desetrostukog iznosa poreskog duga ali najmanje 5000 ako izbegne plaćanje poreza.Pa zašto bi prijavljivao svoj dohodak,kad su kazne manje od iznosa poreza./ako sam ja ovo dobro shvatio


Deformitet - Blic Online\nNE VOLI DA PRIČA O TOME Pevačica je godinama na sceni, a mnogi ne znaju da ima fizički deformitet (VIDEO)\nVeć više od deceniju uživa veliku popularnost, a malo je poznato da joj jedan detalj na telu nije kao kod većine, o čemu simpatična muzička zvezda Lili Alen nerado govori za medije. O čemu je reč saznajte u videu koji je pred vama, kao i o drugim deformitetima poznatih koji ih nisu sprečili da postanu i te kako uspešni.\nJapanac Kohej Niši je visok svega 100 centimetara i izgleda kao dečačić, a novac za život zarađuje tako što ima seks sa porno-glumicama koje izgledaju toliko starije od njega, da mogu da mu glume majku.\nPOSLEDICE SAVREMENOG ODGAJANJA Svako treće dete ima anomaliju lica i vilice\nDeformiteti lica i vilica sve češća su pojava kod dece, a svako treće ili četvrto dete ima neku od anomalija.\nSUOČAVANJE Roditelji su ga napustili zbog urođenog deformiteta, a on ih je pronašao posle 40 godina\nHauard Šulman rođen je sa retkim deformitetom lica. Bakterija ga je obeležila za čitav život, uzrokovši nedostatak dela nosa, nesrazmerne oči i usne. Njegovi biološki roditelji odlučili su da ga napuste zbog izgleda, a on ih je pronašao nakon skoro 40 godina i suočio se sa njima.\nPogledajte: Ovca sa naopakom glavom pokrenula debatu na internetu\nAlen Meknamara iz Midlsbroa u Engleskoj snimio je ovcu sa glavom izokrenutom ka prednjim nogama.


Veći priliv stranih investicija nakon promene Ustava, poručuje Ministarstvo | Slobodna reč\nVeći priliv stranih investicija nakon promene Ustava, poručuje Ministarstvo\nBEOGRAD / VRANJE – Promene Ustava o kojima će se građani izjašnjavati na referendumu 16. januara primarno imaju za cilj povećanje pravne sigurnosti građana Republike Srbije a samo nezavisno sudstvo i samostalno javno tužilaštvo garantuju građanima adekvatno ostvarivanje i zaštitu prava u sudskim postupcima, saopštilo je Ministarstvo pravde uoči održavanja referenduma o ustavnim promenama u oblasti sudstva.\nU nedelju će se građani Srbije izjašnjavati o izmenama najvišeg pravnog akta, u delu koji se odnosi na pravosuđe, time što će zaokruživanjem “da” ili “ne” odgovoriti na pitanje “Da li ste za potvrđivanje Akta o promeni Ustava Republike Srbije?”.\nIz Ministarstva pravde poručuju da promene imaju za cilj i uspostavljanje boljeg sistema predlaganja, premeštaja i prestanka sudijske i javnotužilačke funkcije, te da će njihovo sprovođenje obezbediti da ulazak u pravosuđe bude zasnovan na objektivnim kriterijumima vrednovanja i pravičnim procedurama izbora.\n“Sudije će birati nezavisno telo sastavljeno od sudija i istaknutih pravnika iz redova vrhunskih stručnjaka, univerzitetskih profesora, doktora pravnih nauka. U izboru sudija, predsednika sudova i javnih tužilaca biće isključeno učešće politike, što će omogućiti veću nezavisnost sudija i veću samostalnost javnih tužilaca, kao i njihovu veću odgovornost. Time se postiže visok nivo njihovog legitimiteta, koji dolazi iz struke” – navodi se u saopštenju Ministarstva.\nKako dodaju, promene Ustava “koje garantuju stalnost sudijske i javnotužilačke funkcije i ukidaju izbor sudija i javnih tužilaca na tzv. probni mandat od tri godine, doprineće stabilizaciji sudstva i javnog tužilaštva”. Dalje, navode, “pomenutim rešenjima jača se vladavina prava, koja se, između ostalog, ostvaruje kroz nezavisnost sudija i samostalnost javnih tužilaca, i stvaraju se uslovi za bolju i efikasniju zaštitu ljudskih prava”.\nDalje, pominje se i priliv “naročito stranih investicija”, koji će voditi ka povećanju standarda građana i ekonomskom napretku Srbije, a desiće se zahvaljujući povećanju pravne sigurnosti koje će ustavnim promenama biti ostvareno, navodi Ministarstvo, prenosi Euronews.\nMinistarka pravde Maja Popović u saopštenju je pozvala građane da u nedelju, 16. januara izađu na referendum i daju podršku “ustavnim promenama, jačanju vladavine prava, nezavisnosti sudstva i samostalnosti javnog tužilaštva”\n“Samo nepristrasno, stručno, odgovorno i efikasno pravosuđe će moći najbolje da štiti njihova ustavom zajemčena ljudska prava i slobode, i da sudi pravično i u razumnom roku. Samo u takvo pravosuđe će građani imati poverenja” – navela je ministarka pravde Popović.\nPrethodni članakNakon tri odlaganja, “Okamenjeno more” ruši mitove o krivcima za ratove\nSledeći članakCRTA: Planiramo posmatranje referenduma u nedelju


Nemanja Neca Jovanović briljirao na startu sezone SSKS\n26. 04. 2021. Comments (1) Views: 194 Karting\nPoslednjeg vikenda aprila Srpski sportski karting savez na kartodromu u Jagodini organizovao je prvo ovosezonsko takmičenje na kojem je Nemanja Neca Jovanović u klasi III prosto briljirao. Isto se može reći i za ostale učesnike po klasama, jer su se posle zimske pauze svi uželeli takmičenja.\n– Svaki vikend koji provedem na stazi u takmičarskom režimu za mene je prava stvar, jer mi je mnogo zabavnije da se nadmećem sa konkurencijom, nego da treniram sa još nekolicinom drugara na bilo kojoj domaćoj stazi. Takmičenje u Jagodini u klasi III bilo je pravi hit. Organiaztor se potrudio da svim učesnicima omogući idealne uslove za takmičenje, pa tako i nama. U prilog tvrdnji govore i vremena u klasi, drugim rečima bio sam ubedljivo najbrži tokom vikenda. Činjenica je da unazad nekoliko sezona vozim rotakas, ali sam se i te kako dobro snašao u spravi od 125 kubika OK junior. Koristim priliku da se zahvalim kako konkurenciji, tako i svim učesnicima prvog takmičasrkog vikenda SSKS. Mi se okrećemo međunardnoj sceni i skladu sa tim vršićemo psiho fizičke pripreme za naredno takmičenje koja će se bodovati za CEZ ili CEE, odnosno Sportstil kup – jasan je bio Nemanja Jovanović.\nTagovi: Nemanja Neca Jovanović SSKSJagodina, OK Junior klasa\n» Karting » Nemanja Jovanović briljirao na startu sezone SSKS\nOdgovor na Nemanja Jovanović briljirao na startu sezone SSKS\n27. 04. 2021. u 13:45\n[…] 24. aprila uručena II Zlatna kaciga, a Luki Markoviću i Saši Milosavljeviću prva. Druga, da je Nemanja Jovanović dominirao u klasi III sa najbržim krugom vikenda 28.521 i treća, ali sasvim sigurno i najveća da […]\nNa podijumu Đurić, Živadinović i Hadžić\nHyundai obezbedio sjajnu sajamsku ponudu!


Albanci (iz)gubili, pa prekinuli meč (VIDEO) - SPORTSKI ŽURNAL\nAlbanci (iz)gubili, pa prekinuli meč (VIDEO)\nEngleska remizirala sa Mađarskom (1:1), ali je ostala na prvom mestu\nU I grupi mnogo drame.\nLider Engleska je na Vembliju odigrala 1:1 sa Mađarskom. Strelci su bili Stons u 37. i Salai iz penala u 24. minutu.\nAlbanija je mogla u Tirani da obezbedi drugo mesto pobedom nad Poljacima, ali je Šviderski golom u 77. minutu "lupio šamar" domaćinu (1:0), a onda je domaća publika gađala gostujuće igrače flašicama, pa je došlo do polusatnog prekida.\nPoljska fudbalska delegacija, koja je bila na klupi, pozvala je igrače da odmah napuste teren.\nSpiker na stadionu je saopštio da će se meč nastaviti, ali da će ukoliko navijači bace još koji predmet meč biti registrovan službenim rezultatom (3:0 za Poljsku).\nAndora je kao gost pobedila San Marino 3:0..\nArgentina remijem protiv Brazila obezbedila Mundijal\nŠvajcarci nastavljaju trku sa Italijanima (VIDEO)\nDanci se sa 8 od 8 plasirali na Mondijal (VIDEO)\ndanilo · 13 oktobar, 2021 09:04


Telenor Crna Gora imenovao novog generalnog direktora\nO TELENORU NOVOSTI NOVOSTI I SAOPSTENJA TELENOR CRNA GORA IMENOVAO NOVOG GENERALNOG DIREKTORA\n7. avgust 2015. – Sandra Štajner danas je imenovana za generalnog direktora Telenora u Crnoj Gori i na toj funkciji će od 1. septembra naslijediti Majkla Malveba. Sandra Štajner dolazi na novu poziciju iz Telenora u Srbiji, sa mjesta izvršne direktorke korporativnih komunikacija i ljudskih resursa te kompanije. U Telenoru je od 2006. godine, a za to vrijeme je kao član Uprave bila na nekoliko vodećih pozicija.\nMajkl Malvebo će na funkciji generalnog direktora biti do 1. septembra ove godine, kada će se posvetiti vođenju ključnih projekata za Telenor Grupu u Crnoj Gori.\n“Izuzetna mi je čast što mi se ukazala prilika da rukovodim Telenorom u Crnoj Gori i veoma sam uzbuđena zbog onoga što me očekuje. Moji planovi su da osiguram dalji rast i razvoj kompanije sa pravim ljudima i jasnim ciljevima, kako bismo nastavili da stanovnicima Crne Gore pružamo izuzetno korisničko iskustvo”, kaže Sandra Štajner.\nNa poziciji generalnog direktora Telenora u Crnoj Gori, Sandra Štajner preuzeće i odgovornost za kompaniju MNNews, čijih 100 odsto akcija je kupio Telenor Crna Gora u decembru 2014. godine, kako bi svojim korisnicima pružio objedinjene usluge i najnovija poslovna rješenja.\nViše o Sandri Štajner\nSandra Štajner pridružila se Upravi Telenora u Srbiji 2006. godine, kao izvršna direktorka korporativnih komunikacija, a od 2013. preuzima i ulogu izvršnog direktora ljudskih resursa. Od maja 2015, član je odbora direktora Telenora u Crnoj Gori. Ona ima više od dvadeset godina međunarodnog iskustva u korporativnim komunikacijama, medijima i upravljanju ljudima. Stekla je značajno radno iskustvo u Americi radeći na poziciji producenta satelitskog programa za Fox News Channel u Njujorku, kao i za HBO i Reuters. Magistrirala je u oblasti komunikologije medija i diplomirala u oblasti produkcije dramskih umjetnosti i medija na Fakultetu dramskih umjetnosti u Beogradu.


Ružić: Neodgovoran potez Energetske zajednice prema Srbiji - Ekonomija - Dnevni list Danas\nPočetna » Vesti » Ekonomija » Ružić: Neodgovoran potez Energetske zajednice prema Srbiji\nIz Evrope stiže sugestija da država ukine obavezni otkup struje iz obnovljivih izvora\nRužić: Neodgovoran potez Energetske zajednice prema Srbiji\nG. Vlaović28.06.2017. 13:30\nPreporuka Energetske zajednice da Srbija ukine status povlašćenog proizvođača struje iz obnovljivih izvora energije, odnosno da se uvede javno nadmetanje za sve proizvođače iz OIE naišao je na nezadovoljstvo kako investitora tako i stručne javnosti.\nPovodom tog predloga oglasilo se i udruženje „Biogas“ koje je od Ministarstva energetike kategorično zatražilo da ne usvoji predložene preporuke Energetske zajednice. Osnovna primedba se odnosi na ukidanje statusa povlašćenog proizvođača, što faktički znači da Elektroprivreda Srbije ne bi imala obavezu da otkupljuje struju od svih proizvođača iz OIE, već bi se najpovoljniji ponuđači iz njihovih redova birali na javnom nadmetanju.\n– Smatramo da uvođenje tih mera ne bi bio dobar potez za Srbiju i razvoj obnovljivih izvora energije generalno. Status povlašćenog proizvođača omogućava investitorima da na lakši način i po povoljnijim uslovima dođu do finansiranja projekta. Nakon svetske ekonomske krize promenila su se i pravila za finansiranje projekata. Situacija kod finansiranja obnovljivih izvora energije je takva da se za projekte OIE traži 30 do 50 odsto učešća sopstvenog kapitala, dok je pre svetske ekonomske krize bilo potrebno svega 10 do 20 odsto učešća. Srbija je omogućila razvoj tržišta obnovljivih izvora energije neposredno nakon finansijske krize 2010. godine, a status povlašćenog proizvođača je uveden uredbom iz 2013. godine koji je umnogome olakšao finansiranje projekata jer značajno umanjuje rizik. Ukidanje statusa privremenog povlašćenog proizvođača bi umnogome otežalo dobijanje podrške od strane banaka, a neke projekte bi u potpunosti onemogućilo – ističu u udruženju „Biogas“.\nU tom udruženju, čiji je cilj podsticanje razvoja biogasnog tržišta u Srbiji, protive se i javnom nadmetanju proizvođača struje iz OIE.\n– Postupak javnog nadmetanja je rešenje za nastavak podrške obnovljivim izvorima energije u zemljama gde su kapaciteti već popunjeni i dostigli gornje granice. OIE u Srbiji su tek u začetku i smatramo da bi primena ove mere u ovom trenutku u potpunosti zaustavila razvoj gotovo svih projekata obnovljivih izvora energije. Ilustracije radi, u Nemačkoj trenutno funkcioniše preko devet hiljada biogasnih elektrana, a u Srbiji tek devet. Ukoliko bi broj elektrana normalizovali prema površini odnosno populaciji, to bi značilo da u Srbiji treba da se izgradi hiljadu do dve hiljade biogasnih elektrana kako bi mogli da smatramo da smo na istom stepenu razvoja kao što je Nemačka. Naš stav je da se ne mogu isti uslovi i metodi primenjivati na razvijenom tržištu Evropske unije koja obnovljive izvore razvija decenijama i na tržište Srbije koje je tek u povoju – poručuju iz udruženja „Biogas“.\nSlobodan Ružić, nekadašnji zamenik ministra energetike Srbije i direktor firme Enerdži sejving grup, kaže za Danas da u slučaju da nadležni u Srbiji prihvate ovakvu preporuku Energetske zajednice to ne bi izazvalo ni jedan jedini pozitivni efekat na tržištu obnovljivih izvora energije u našoj zemlji.\n– Naprotiv, to bi bilo potpuno pogubno i demotivisalo bi investitore u OIE. U slučaju kada ne bi bio zagarantovan obavezni otkup struje iz obnovljivih izvora energije, to jest ako bi bio ukinut status povlašćenog proizvođača, niko više ne bi bio zainteresovan da ulaže u tu oblast. Nijedan investitor više ne bi mogao da dobije kredite od banaka za realizaciju projekta jer ne bi postojale garancije da će struja koju proizvodi biti otkupljena od strane EPS-a. Reč je o veoma lošoj preporuci koja može da napravi samo štetu i Ministarstvo rudarstva i energetike nikako ne treba da usvoji ovaj prilično neodgovoran predlog Energetske zajednice – ističe Ružić.\nNaš sagovornik dodaje da bi u slučaju da se ukine status povlašćenog proizvođača a da se propiše da se struja iz OIE otkupljuje na javnom nadmetanju, moglo izazvati uvoz znatno skuplje struje iz inostranstva.\n– Srbija ima obaveze koje postepeno mora da ispunjava vezano za procenat struje dobijene iz OIE. Ako bi se uvažilo ovo što Energetska zajednica predlaže, investitori bi se demotivisali i Srbija nikada ne bi mogla da ispuni predviđene planove o količinama struje iz OIE. Međutim zbog preuzetih obaveza morala bi da raspolaže određenim količinama struje iz OIE. To znači da bi bila prinuđena da takozvane „zelene kilovate“ uvozi iz inostranstva gde su podsticajne mere daleko veće, čime je prodajna cena te struje značajno skuplja. Dakle naš interes nije da prihvatimo preporuku Energetske zajednice, ona uopšte ne sagledava objektivne uslove u Srbiji kada je reč o razvoju OIE. Zbog toga ako budem imao priliku da izrazim svoje mišljenje kod nadležnih po ovom pitanju, moj stav će biti da preporuku Energetske zajednice treba odbiti – naglašava Ružić.\nMinistarstvo energetike: Stiglo, razmatraće se\nU Ministarstvu rudarstva i energetike Danasu je potvrđeno da je dopis Energetske zajednice stigao i da je predat nadležnim službama.\n– Ništa više ne možemo da kažemo sem da je dokument Energetske zajednice prosleđen nadležnima na razmatranje. Da bi se preporuke Energetske zajednice ispunile, nužno je menjanje Zakona o energetici. Da li će sugestije biti uvažene ili ne u ovom trenutku ne možemo da komentarišemo – rečeno nam je u Ministarstvu energetike.\nDruštvo • 24.06.2022. 13:43


Vučić i Putin razgovarali o idejama i načinima za rešavanje kosovskog pitanja - European Western Balkans\nVučić i Putin razgovarali o idejama i načinima za rešavanje kosovskog pitanja\nAutor EWB 24. 06. 2020.\nPutin i Vučić; Foto: Tanjug / Tanja Valić\nMOSKVA – Predsednici Srbije i Rusije, Aleksandar Vučić i Vladimir Putin sastali su se juče u Moskvi u okviru dvodnevne posete predsednika Srbije. Vučić je rekao da je sa Putinom razgovarao o svim idejama i načinima za rešavanje kosovskog problema.\nPutin je izjavio da se između Rusije i Srbije razvijaju veoma pragmatični i istovremeno dobri politički odnosi. On je, takođe, čestitao Vučiću na izbornoj pobedi i potvrdio da u oktobru dolazi u posetu Srbiji.\nPredsednik Srbije izrazio je očekivanje da će odnosi Beograda i Moskve biti još bolji i izjavio da bi voleo veće prisustvo srpskih kompanija u Rusiji.\nVučić boravi u dvodnevnoj poseti Moskvi, gde će danas biti gost na odloženoj Paradi pobede povodom 75 godina od kraja Drugog svetskog rata.\nAleksandar VučićIzbori Srbija 2020RusijaVladimir Putin\nStoltenberg: Sastanak Vučića i Tačija u Beloj kući početak kraja spora\nSastanak u Vašingtonu ostao bez kosovskog predstavnika, Tači i Hoti otkazali\nEWB 08. 02. 2018. 10. 02. 2018.\nEWB 30. 05. 2019. 30. 05. 2019.


Al Gore zvanièno podržao Hauarda Dina - 2003-12-09\nObrativši se sledbenicima okupljenim u njujorškom Harlemu, Al Gor je rekao da je Hauard Din najbolja šansa koju demokratska stranka ima za poraz Džordža Buša na predsednicckim izborima iduæe godine:\n“Hauard Din je zaista jedini kandidat koji je u stanju da inspiriše narodne mase širom zemlje i probudi onu vrstu strasti i entuzijazma za demokratiju, promenu i transformaciju Amerike koja je našoj zemlji potrebna”.\nPruživši zvaniènu podršku Hauardu Dinu, gospodin Gor, koji je na izgubio na predsednièkim izborima 2000.godine, zaobišao je svog tadašnjeg partnera podpredsednièkog kandidata, Džoa Libermana, koji je takodje predsednièki aspirant demokratske stranke i koji, kako ukazuju ankete javnog mnjenja, zaostaje za Dinom. Ankete javnoa mnjenja ukazuju da je Hauard Din demokratski favorit koji je mnoge u demokratskom izbornom telu nadahnuo svojim neumornim kritikama rata u Iraku. Al Gor je pohvalio Dinov stav prema rata, rekavši da je odluka da se izvrši invazija na Irak, po njegovim reèima, bila ”katastrofalna greška“. Sa svoje strane, Hauard Din je obeæao dalju lojalnost biraèkoj osnovi svoje stranke:\n“Mislim da je važno u ovoj kampanji da imamo na umu ljude koji su sve vreme uz nas; odluèili smo da se pre svega obratimo ženama, amerièkoj zajednici afrièkog porekla, hispanskoj zajednici i sindikatima. Cilj ove kampanje nije da Hauard Din -- veæ svi mi -- udjemo u Belu kuæu”.


Decembarski računi za struju rađeni i napamet\nU distribuciji ne mogu da mi odgovore kako je iskazano stanje na brojilu na decembarskom računu bar 50 kilovata veće nego što je danas, dve nedelje po očitavanju.\nOvo pitanje uporno postavlja Milica S. iz Beograda, kojoj je decembarski račun skoro duplo veći nego onaj mesec dana pre.\n- U slučaju da se ispostavi da EPS nije nešto uradio kako treba, odgovorni će snositi posledice zbog toga, a moguće su i smene - kaže za „Blic“ Zorana Mihajlović, ministar energetike. Da problem sa decembarskim računima za potrošnju električne energije zaista postoji, jasno je i njoj. Priznaje da su proteklih dana telefoni u ministarstvu bili usijani zbog poziva građana koji negoduju zbog nelogično visokih računa za struju.\nZato je i, kaže ona, doneta odluka da ministarstvo i Agencija za energetiku dodatno provere šta je bilo sa decembarskim računima.\n- „EPS snabdevanje“ dostavilo je izveštaj da nije bilo sistemske greške, ali kada se vidi broj ljudi koji se žale na decembarski račun, onda nešto tu nije logično, jer je nemoguće da 80 odsto Srbije greši kad kaže da ima problem s tim. Zato, hajde da još jednom proverimo, da vidimo da li je sve ovo zaista samo zbog povećanja potrošnje u decembru - rekla je Mihajlovićeva.\nU slučaju da se ispostavi da nije samo zbog toga došlo do uvećanih računa, kako je naglasila ministarka, odgovorni će biti smenjeni. Međutim, kako je primetila, u slučaju povećanih računa pokazalo se u sistemu EPS da najmanje razmišlja o potrošačima, a najviše da se “sačuvaju stolice i da se kaže da je sve u redu”.\nMihajlovićeva ističe da ne veruje da je postojala namera da se računi uvećaju, ali je vrlo moguće da se u obračunu negde javila greška, i da to treba razrešiti.\n- Svaki potrošeni kilovat mora da se plati. Ako se ispostavi da je bilo greške, a verovatno da ih je bilo, jer se dešavaju greške u očitavanju brojila, onda se mora dogovoriti sa potrošačem da li da to bude onda pretplata za idući mesec ili da se novac vrati - kaže Mihajlovićeva.\nZbog uvećanih računa za gas ministarka najavljuje i da će biti sprovedena i kontrola kvaliteta gasa.\n- Veliki broj građana se javio da ima visoke račune za gas i sad se postavlja pitanje da li je dobar kvalitet gasa. Sve može da se proveri i utvrdi, pa ćemo proveriti i kvalitet gasa - zaključila je ministarka.


U Brazilu više od 4.000 umrlih od koronavirusa za 24 sata - NOVA portal\nU Brazilu više od 4.000 umrlih od koronavirusa za 24 sata\nSvet Autor:Agencije07. apr. 202113:32 > 13:34\nU Brazilu je prvi put predjena granica od 4.000 umrlih od koronavirusa u jednom danu, sa prijavljenim 4.195 umrlih u poslednja 24 časa, pokazuje novi bilans ministarstva zdravlja.\nProšli mesec u Brazilu je najgori od početka pandemije\nBrazil: Otkriven još jedan opasan soj, sličan južnoafričkom\nCrni rekord Brazila: Više od 100.000 zaraženih za 24 sata\nOd ovoga nema gore: Korona u Brazilu kosi mlade ljude i decu\nKako je ministarstvo objavilo tokom prethodne noći, od kovida je preminulo dosad ukupno 336.947 ljudi i Brazil, sa više oko 210 miliona stanovnika, drugi je u svetu, posle SAD, po broju umrlih od posledica virusa.\nBrazil je takodje drugi u svetu po broju zaraženih, sa više od 13 miliona potvrdjenih slučajeva zaraze, 86.979 u poslednja 24 časa.\nPandemija je izgleda potpuno izmakla kontroli u toj najvećoj latinoameričkoj zemlji, gde se crni rekordi nižu dan za danom poslednjih nekoliko nedelja.\nDo sada je Brazil zabeležio više od 13 miliona slučajeva koronavirusa, prema podacima ministarstvu zdravlja. Oko 66.570 ljudi umrlo je od kovida-19 u martu, što je duplo više nego je pokazao prethodni mesečni crni rekord.\nZa samo šest dana aprila zabeleženo je više od 15.000 umrlih, u proseku 2.757 dnevno.\nBolnice su pretrpane, ljudi umiru dok čekaju na lečenje u nekim gradovima i zdravstveni sistem je na ivici kolapsa u mnogim oblastima, prenosi Bi-Bi-Si (BBC). Predsednik Žair Bolsonaro se i dalje protivi bilo kakvim merama lokdauna radi suzbijanja širenje zaraze, navodi BBC. On smatra da bi šteta naneta privredi bila gora nego posledice samog virusa, i pokušao je u sudovima da ukine neke od restrikcija koje su uvele lokalne vlasti.


Tristar VE5905 ventilator cena, cene Srbija, prodaja Beograd Novi Sad Niš\nTristar VE5905 ventilator cene\nEPonuda nije internet prodavnica već Vam omogućava da brzo i lako nađete Tristar VE5905 ventilator po najjeftinijoj ceni. Naš cilj je da kupci budu što bolje informisani o ponudi Tristar ventilator VE5905 na tržištu Srbije. Vrlo lako nalazite željeni proizvod za kategoriju Ventilatori cene, ne morate da lutate od sajta do sajta za Tristar Ventilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tristar VE5905 ventilator sa PRODAVCEM. EPonuda ne može da garantuje potpunu tačnost specifikacije i slika za Tristar VE5905 ventilator. Pre kupovine, podatke za Tristar ventilator VE5905 proverite na sajtu PROIZVOĐAČA.


Izveštaj misije za Kosovo pred Savetom bezbednosti\nSavet bezbednosti UN razmotriće danas izveštaj misije tog tela o nedavnoj poseti Beogradu i Prištini, koji bi trebalo da podnese šef misije Saveta bezbednosti, beligjski ambasador u UN Johan Verbeke. Misija u aprilu boravila u Briselu, Beogradu, Prištini i Beču kako bi se upoznala sa realnom situacijom na terenu. Misija je posetila i neke srpske i mešovite enklave na Kosovu i razgovarala sa srpskim, kosovskim i evropskim zvaničnicima kao i sa specijalnim izaslanikom UN Martijem Ahtisarijem, na osnovu čijeg plana Zapad želi da sačini novu rezoluciju o Kosovu, koja bi zamenila staru 1244. Ahtisari je u svom planu preporučio nadgledanu nezavisnost Kosova čemu se protive Srbija i Rusija koja je pozvala na dalji nastavak pregovora i koja preti eventualnom upotrebom veta u Savetu bezbednosti.\nZvaničnici tvrde da su SAD i njeni evropski saveznici već skicirali elemente nove rezolucije kojom bi Kosovo dobilo nadgledanu nezavisnost.\nAmbasador SAD u Srbiji Majkl Polt izjavio je da su pregovori o statusu Kosova završeni i da će proces utvrđivanja statusa biti nastavljen u UN gde će biti izglasana nova rezolucija koja predviđa nadgledanu nezavisnost Kosova.\n"Srpska vlada imala je priliku da u više od godinu dana iznese svoje mišljenje i argumente. Međutim, proces je sada završen, prebačen je u Njujork na Savet bezbednosti UN gde će biti doneta nova rezolucija koja predviđa nadgledanu nezavisnost Kosova", izjavio je Polt u intervjuu koji je beogradski dnevnik "Blic" objavio danas (četvrtak).\nNa pitanje o tome da li su SAD spremne da razmotre stav Rusije da treba nastaviti pregovora o Kosovu, američki ambasador je kazao SAD neće pristati na nove pregovore:\n“Proces je sada u Savetu bezbednosti, a Ahtisarijev plan podržavaju Generalni sekretar UN, NATO, SAD i EU jer je to najbolji plan koji će zadovoljiti potrebe Albanaca, Srba s Kosova, regiona i EU."\nNikolić traži vanredno stanje, a DS Nikolićevu ostavku\nIstovremeno, burne reakcije u Srbiji izazvala je izjava novoizabranog predsednika Skupštine, radikala Tomislava Nikolića, da bi srbijanski parlament mogao proglasiti vanredno stanje zbog "procene" da je situacija u vezi rešavanja statusa Kosova "izuzetno teška".\nDemokratska stranka (DS) predsednika Srbije Borisa Tadića u sredu naveče saopštila je da je Nikolić, najavljujući mogućnost da parlament na predlog Vlade uvede vanredno stanje, "doveo u pitanje demokratski poredak u Srbiji". DS navodi da Tomislav Nikolić "mora pod hitno da podnese ostavku ili da bude smenjen" jer "obavljanje javne funkcije podrazumeva visok stepen odgovornosti, posebno za javno izgovorenu reč".\nOčekuje se da se pitanje Kosova reši ovog leta, najverovatnije tokom ili posle samita G8 u Nemačkoj početkom juna.


RTS :: Nema ograničenja za okupljanja na otvorenom, pozitivni pacijenti bez simptoma u kućnoj izolaciji\nKoronavirus u Srbiji Nema ograničenja za okupljanja na otvorenom, pozitivni pacijenti bez simptoma u kućnoj izolaciji\npetak, 05. jun 2020, 14:42 -> 16:27\nNema ograničenja za okupljanja na otvorenom, pozitivni pacijenti bez simptoma u kućnoj izolaciji\nKrizni štab doneo je odluku da više nema ograničenja broja ljudi kada je u pitanju okupljanje na otvorenom prostoru. Osobe koje imaju pozitivan test, a nemaju simptome, od sada će biti u kućnoj izolaciji.\nEpidemiolog dr Branislav Tiodorović je, komentarišući porast broja novozaraženih, rekao da nema mesta panici, ali da treba biti oprezan.\nSaopštio je da je Krizni štab odlučio da kovid pozitivne osobe koje nemaju simptome više ne moraju da idu u bolnicu, već će biti u kućnoj izolaciji 14 dana, nakon čega će opet biti testirani.\nDarija Kisić Tepavčević je rekla da više nema ograničenja broja ljudi na otvorenom prostoru, ali da mora da se primenjuje preventivna mera fizičke distance – udaljenost minimum od jednog metra.\n"Što se tiče zatvorenog prostora maksimalan broj biće 500 osoba, umesto 100 koliko je bilo dozvoljeno", rekla je Kisić Tepavčevićeva.\nDr Tiodorović ukazuje da građani, a naročito osetljive kategorije poput starijih, hroničnih bolesnika, trudnica i porodilja, treba da nose maske i rukavice kada idu u prodavnice, a naročito kada koriste gradski prevoz.\nDo sada je izvršeno mnogo manje testiranja na lični zahtev nego što je očekivano, rekao je Tiodorović.\n"Očekivali smo više ljudi, manje je od očekivanog, oko 500-600, a trebalo bi mnogo više, bar da se testiraju oni koji idu u inostranstvo, jer se test traži za ulazak u neke zemlje. Od 15. juna očekujemo popuštanje svih ograničenja u Evropi, one će uskoro biti skinute i ja se nadam da ćemo i mi na Balkanu biti oslobođeni toga", rekao je dr Tiodorović.\nGrađanima je poručio da ne šalju dete u obdanište ili predškolsko, kao ni da sami ne idu na posao ako se ne osećaju dobro. Ako osetimo da imamo temperaturu, da kašljemo i kijamo, treba da odemo u kovid ambulantu, one ostaju pri domovima zdravlja, naveo je dr Tiodorović.\nZabrana kretanja u četiri opštine na severu KiM\nJovanović: Praćenjem težine kliničke slike određuje se i težina same epidemije


Trivan: Od zelenih taksi u državni budžet više od 12 milijardi dinara | Nova Ekonomija\nTrivan: Od zelenih taksi u državni budžet više od 12 milijardi dinara\nPrihodi od naplate ekoloških taksi i naknada mogli bi da budu oko 30% veći ako bi ih plaćale sve firme u Srbiji koje prave otpad ili zagađuju životnu sredinu.\nTo procenjuje ministar životne sredine Goran Trivan koji očekuje da se ove godine, zbog većeg obuhvata, od zelenih taksi u državni budžet slije više od 12 milijardi dinara.\nNajavljuje da će biti pojačan rad inspekcije, ali i povećan broj prekršajnih prijava za nesavesna preduzeća i ističe da svako ko je obveznik ekoloških taksi i naknada mora da ih plaća.\nTrivan je za Tanjug rekao da se prošle godine u budžet Srbije slilo oko 10,8 milijardi dinara, ali da postoji određen broj obveznika koji nije platio zelenu taksu, te da je zato naplata bila, kaže, za milijardu dinara manja.\nMinistar je rekao da prema podacima Agencije za zaštitu životne sredine, oko 11.600 firmi su obveznici plaćanja ekološke takse i nakande, ali veruje da ih je na terenu mnogo više.\nPodseća da je obaveza firme da se sama prijavi Agenciji za zaštitu životne sredine ukoliko "generiše otpad ili zagađuje životnu sredinu".\n"Mi očigledno ne možemo da se oslonimo samo na to da se oni savesno prijavljuju našoj agenciji te ćemo morati da primenimo druge instrumente", kaže Trivan navodeći inspekciju, ali i prekršajne prijave.\nUpitan koji procenat obveznika nije platio ekološku taksu i naknadu, Trivan kaže da je to teško reći jer se ne zna tačan broj firmi koje se nisu ni prijavile kao obveznici, odnosno, broj firmi koje inspekcija nije uspela da identifikuje kao obveznike.\n"Na tome mora vrlo temeljno da se radi. Jedan od najvažnjih administrativnih poslova jeste u tome. Procenjujem da oko 30 odsto može da bude više prihoda ako zaista budemo napravili kompletan obuhvat", rekao je Trivan.\nZa sada, navodi ministar, nije u planu povećanje visine taksi i naknada koja se plaća za zaštitu životne sredine i za zagađivanje životne sredine, ali ističe da obuhvat firmi koje podležu toj zakonskoj obavezi mora biti povećan.\nBeograda je, kaže, u vreme dok je on bi gradski sekretar za zastitu životne sredine, uspeo da od 550 do 600 miliona dinara naplaćenih taksi, tu cifru podigne na blizu dve milijarde dinara, i to, kako kaže, bez povećanja taksi.\n"To se mora desiti i na nivou Srbije. To znači da obuhvat mora da bude veći, da se mora poštovati zakon i da svako ko je obveznik ekoloških taksi i naknada mora da ih plaća", poručuje Trivan.\nMinistar kaže da novac od naplate zelenih taksi ide u budžet Srbije i da bi trebalo da se u skladu sa zakonom potroši namenski. Zeleni fond, rekao je Trivan, do protekle godine nije funkcionisao, ali se ta situacija promenila jer postoji posebno Ministarstvo zaštite životne sredine.\n"Želim da sav novca koji se prikuplja od ekoloških taksi i naknada zapravo završi u našem zelenom fondu", rekao je Trivan.\nOčekuje da će od naredne godine imati više razumevanja Ministarstva finansija kako bi se omogućilo da resorno ministarstvo raspolaže pretežnim delom novca od zelenih taksi. To bi, ističe, omogućilo da se finansiraju projekti koji su neopohodni za poboljšanje životne sredine, odnosno projekti vezani za na primer zaštićena prirodna dobra i gašenje kotlarnica.\n"To će biti jedan od presudnih koraka da bismo bili uspešni u ovome što radimo", zaključio je ministar.\nPrema podacima Agencije za zaštitu životne sredine, najmanja taksa za zagađenje naplaćena u prethodnoj godini za 2016. iznosila je 55 pare, po prijavi firme Hammercom.d.o.o. koja je uvezla 0,02 kilograma sijalica po ceni od 24 dinara po kilogramu, dok je najveću naknadu za zagađenje platio EPS, ogranak "Kostolac" i to oko 3,1 milijardu dinara.\nPo Zakonu o upravljanju otpadom i uredbama, proizvođači i uvoznici proizvoda koji posle upotrebe postaju posebni tokovi otpada obavezni da do kraja marta tekuće godine prijave Agenciji za zaštitu životne sredine količine tih proizvoda iz prethodne godine. Agenciju za zaštitu životne sredine je do 13. aprila ove godine obavestilo 5.723 preduzeća iz Sbije o proizvodima koji posle upotrebe postaju otpad, kao što su akumulatori i baterije, gume, proizvodi koji sadrže azbest, vozila, električni i elektronski proizvodi, ulja i kese.\nAgencija je na osnovu podataka sa carine poslala 5.564 obaveštenja preduzećima, koja su uvozila proizvode koji nakon upotrebe postaju otpad, a koja još nisu ispunila svoju obavezu da dostave podatke. Od tog broja, 2.484 dopisa Agencija je poslala preduzecima na teritoriji grada Beograda\nOtvoren Međunarodni sajam zaštite životne sredine i Međunarodni sajam energetike\nU Srbiji stvoreno 48,9 miliona tona otpada


VULIN I DODIK: Srbija i Republika Srpska zajedno jačaju raketne sisteme – KOSMOPOL\nVULIN I DODIK: Srbija i Republika Srpska zajedno jačaju raketne sisteme\nMilorad Dodik rekao je da je saradnja namenske industrije između Srbije i Republike Srpske dobra i da je rezulzat te saradnje sporazum o remontu raketnih sistema između preduzeća „Kosmos“ iz Banjaluke i „Jugoimport SDPR“ iz Beograda.\nNaš cilj je da podignemo deo industrije koji je znatno oštećen intervencijom međunarodnog faktora, koji je doveo do potpunog disbalansa u BiH naglasio je Dodik.\nU federaciji je ostalo šest funkcionalnih fabrika oružja i municije dok je u Srpskoj sve uništeno istakao je predsednik Republike Srpske.\nDodik je dodao da Srpska pokušava ne iz konkurentskog nego iz čistog komercijalnog razloga da podigne određene vrste i tome imamo podršku ministarstva odbrane Srbije i ministra Vulina.\nOva saradnja je dogovorena na poslednjem sastanku Vučića i Dodika u Beogradu, Srbija će učiniti ogromne napore da Srpsku učini ekonomski moćnijom i da joj pomogne naglasio je Vulin.\n„Kosmos“ može da računa na pomoć od sto miliona dinara, ministarstva odbrane Srbije, ovaj sporazum smo dugo radili ali je on ubrzan nakon sastanka Vučića i Dodika poručio je Vulin.\nOvaj sporazum se odnosi na remont avionskih motora i tenkovskih motora dodaje ministar odbrane Srbije.\nDokle god da je na čelu Srbije Aleksandar Vučić, Republika Srpska može da računa na punu podršku, diplomatski, ekonomski i politički kapaciteti Srbije biće uvek na raspolaganju rukovodstvu i narodu u Republici Srpskoj naglasio je Vulin.\nStarije objave Daily Mail: Britanija „vojnim budžetom“ protiv „ruske pretnje“\nNovije objave ODGOVOR SRBIJE NA HOTIJEVU IZJAVU: Fašistički snovi o „velikoj albaniji“ i prave namera Albanaca


Tema: Nove licne karte za elektronski potpis\n31.03.2009, 22:05 #1\nMinistarka za telekomunikacije Srbije Jasna Matić najavila je danas da očekuje da će za mesec dana nove lične karte moći da počnu da se koriste i za elektronsko potpisivanje dokumenata.Ona je novinarima na skupu o internet ekonomiji kazala da ministarstva telekomunikacije i unutrašnjih poslova već mesecima sarađuju da bi omogućili da se lične karte koriste i kao elektronski potpis, koji ima pravnu snagu svojeručnog potpisa.\n“U narednih mesec dana trebalo bi da se stvore uslovi da to može da počne”, kazala je ona.\nDozvolu za izdavanje elektronskih potpisa za sada ima PTT Srbije, a Privredna komora Srbije se prijavila za odobrenje, ali ga još nije dobila.\nMatićeva je najavila da će 23. marta početi dvosedmična javna rasprava o Zakonu o elektronskom dokumentu, koji će propisivati kako se dokumenti sa elektronskim potpisom šalju i primaju i šta se radi sa duplikatima tih dokumenata.\nMatićeva je kazala da očekuje da će uskoro preduzeća i javne ustanove razviti usluge u kojima će građanima omogućiti da koriste elektronski potpis.\nOna je navela da su informacione i telekomunikacione tehnologije značajne za razvoj privrede.\nU Srbiji, kako je istakla, ima 2.300 kompanija iz sektora informacionih i telekomunikacionih tehnologija, taj sektor ima 60.000 zaposlenih i u 2007. godini je učestvovao u bruto domaćem proizvodu sa 4,7 odsto.\nPrema njenim rečima, ekonomska kriza se neće odraziti na rad telekomunikacionih operatera jer će građani i firme i dalje koristiti njihove usluge i plaćati račune, ali će se odraziti na ostale segmente tržišta.\nUčesnici skupa u organizaciji dnevnika Danas ocenili su da su informacione i komunikacione tehnologije neophodne za razvoj privrede i da je potrebno povećati kompjutersku pismenost građana.\nNa skupu su učestvovali predstavnici Republičke agencije za telekomunikacije, Majkrosofta, Telekoma i drugih kompanija i organizacija iz sektora informacionih i komunikacionih tehnologija.\nelektronski, karte, licne, nove, potpis


Updated petak 26 01 2018 11:19:16\nPosted petak 26 01 2018 10:53:21\nMicrosoft se nada da volite brzu vožnju, jer su februarske Games For Gold igre prave adrenalinske bombe.\nXbox Live Gold pretplatnike u februaru tako očekuju dve trkačke igre, jedan Assassin's Creed spinoff i odlični reboot kultnog FPS-a od čijeg humora ćete udarati glavom o sto. Kao i uvek, po dve igre su za Xbox 360 i Xbox One, s tim što će Xbox One igrači moći da ugrabe sve četiri i, zahvaljujući Xbox 360 backwards compatibility, igraju sve naslove na jednoj konzoli. Bacite pogled u nastavku šta će sve biti besplatno:\nJoš jednom, Microsoft ima malko naopak raspored kada će koja igra biti besplatna, pa su tako Split/Second i Crazy Taxi dostupni po dve nedelje, a Shadow Warrior i Assassin's Creed Chronicles: India po ceo mesec. Evo i tačnih datuma i platformi:\nAssassin's Creed Chronicles: India - od 16. februara do 15. marta (Xbox One)\nZanimljivo je kako se Microsoft setio Split/Second, igre koju su mnogi zaboravili a odličan je simulator Michael Bay filmova, dok ćemo nažalost Crazy Taxi morati da igramo sa polovičnim soundtrackom (bez Offspring pesama). O Shadow Warrior stvarno nema potrebe trošiti reči kada pogleda kako igra počinje, dok hronike Assassin's Creed predstavljaju simpatičan izlet u 2D platformisanje ukoliko su vam dosadili preogromni otvoreni svetovi.\nŠta vi mislite o ovoj ponudi? Dobar ili loš mesec za Xbox?


Falsifikovani SNS aktivisti - NOVA stranka\n17.12.2015 Press služba Novi Sad, Saopštenja 0\nSramnim saopštenjem o krivičnim prijavama protiv „lažnih“ aktivista, novosadski SNS je prevazišao i svoje najviše funkcionere u drskosti i bezobrazluku. Do sada su zdrav razum građana vređali falsifikovanim ličnim kartama, krađom identiteta i bugarskim falsifikovanim potpisima, a sada imamo i falsifikovane aktiviste.\nGrađani Novog Sada su već duže vreme izloženi torturi i zastrašivanju od strane aktivista Srpske napredne stranke. To su ljudi koje je muka naterala da na ažurnim spiskovima evidentiraju i obeleže sve one koji ne podržavaju autokratski režim Aleksandra Vučića. Neki od tih nevoljnika su vrlo ostrašćeni, jer se svojski trude da zarade posao koji im je obećan, pa je veliki broj građana zabrinut za svoju bezbednost. Novosadski čelnici SNS-a su svesni nezadovoljstva građana zbog represije koju sprovode i otuda saopštenje i laž o falsifikovanim aktivistima.\nNovosadski odbor Nove stranke izražava zabrinutost za uslove u kojima će se održati predstojeći izbori i zato insistira da SNS odgovori na poziv opozicije za razgovor o slobodnim izborima. U društvu u kojem su urušene sve institucije, gde je na vlasti autentični autokrata i gde je strah dominantan osećaj, nemoguće je održati fer i demokratske izbore. Zbog toga će Nova stranka u najkraćem roku formirati Centar za prijavu nasilja i zastrašivanja u predizbornoj kampanji na čijem će čelu biti najveći autoritet u oblasti prava Vesna Rakić Vodinelić. Ovom prilikom pozivamo građane da nam prijave svaki oblik zastrašivanja i zloupotreba, kako bismo se zajedno odupreli strahu koji bi SNS da utemelji.\nPrevious article\tTribina o položaju osoba sa invaliditetom održana u nepristupačnom prostoru! Next article\tUvesti besplatnu primarnu zdravstvenu zaštitu za sve građane


„ABC finance“ odustao od kupovine kredita „Sinergije“ – ASinfo Portal\n„Firma ABC“ finance kupila je u junu kreditni portfolio „Sinergije“ za 906.000 KM, ali ovaj posao nije realizovan jer ta firma nije uplatila izlicitirani iznos.\nKnjigovodstvena vrijednost portfolija „Sinergije“ iznosi 19,4 miliona KM, a realna vrijednost koju je procijenio vještak iznosi 1,76 miliona KM.\nStečajni upravnik „Sinergije“ Milan Latinčić potvrdio je za CAPITAL da banjalučka firma nije preuzela potraživanja te da im nije vraćen uplaćeni depozit od 50.000 KM. Latinčić kaže da je ova firma postavljala dodatne uslove koji su bili bitno različiti od onih koje je prihvatila na licitaciji te da zbog toga nije došlo do realizacije. O eventualnom vraćanju depozita, kako kaže, odlučiće u ponedjeljak Odbor povjerilaca.\n„Ta firma nije platila izlicitirani iznos, jer je nakon licitacije insistirala na nekim uslovima koji su drugačiji od onih koji su licitacijom bili predviđeni, na što nismo pristali. Odbor povjerilca će u ponedjeljak odlučiti da li će im vratiti depozit ili ne kao i o tome šta će dalje sa portoliom“, kazao je Latinčić.\nOn je potvrdio i da je „ABC finance“ poslala opomenu pred tužbu zbog toga što im nije vraćen depozit.\nDirektor firme „ABC finance“ Daniel Dragutinović danas nije želio da govori o razlozima zbog kojih su odustali od kupovine navodeći da je na godišnjem odmoru.\nStečajni postupak u „Sinergiji plus“ traje već pet godina, a Latinčić je ranije rekao da još uvijek nije izvjesno njegovo okončanje jer za dobar dio imovine u proteklom periodu nije bilo interesa, a osim toga ovo društvo opterećuju i brojni parnični postupci.\nPriznata potraživanja povjerilaca „Sinergije plus“ iznose više od 30 miliona KM.


MMF: Ograničiti povećanje plata u javnom sektoru i izbegavati dodatne ad hok isplate | (Vesti - 17.10.2020) Novi Sad\n17.10.2020 u 11:38h\nMMF: Ograničiti povećanje plata u javnom sektoru i izbegavati dodatne ad hok isplate\nŠef misije Međunarodnog monetarnog fonda (MMF), Jan Kejs Martejn, u razgovorima sa srpskim vlastima izjavio je da u 2021. godini treba ograničiti povećanja zarada u javnom sektoru Srbije, izbegavati dodatna ad hok povećanja ili isplate, a da rast penzija treba da prati dogovorenu švajcarsku formulu.\n– Uspešan završetak revizije zavisi od ispunjavanja preostalih programskih uslova, kao i odobrenja rukovodstva i Izvršnog odbora MMF-a. Razmatranje na Izvršnom odboru okvirno je zakazano za početak januara 2021. godine – naveo je Martejn i dodao da će, na osnovu preliminarnih nalaza, tim MMF-a pripremiti izveštaj koji će, po pribavljanju odobrenja rukovodstva, biti predstavljen Izvršnom odboru MMF-a na razmatranje i odlučivanje.\n– Monetarne i finansijske mere i veliki fiskalni paket koji su uvedeni kao odgovor na krizu odigrali su ključnu i pozitivnu ulogu u pružanju podrške ekonomiji. Sada se očekuje da će BDP zabeležiti realan pad od 1,5 odsto u 2020. godini, a zatim porast od pet odsto u 2021. godini – napisao je Martejn.\n– Međutim, prognoza je i dalje vrlo neizvesna, zbog nepredvidljivog uticaja kretanja epidemije i posledičnih nepovoljnih efekata na ekonomiju Srbije i njenih trgovinskih partnera. Inflacija je i dalje niska i očekuje se da će se u 2021. zadržati u donjoj polovini ciljanog koridora NBS. Bankarski sistem je ostao stabilan, likvidan i dobro kapitalizovan – piše u izjavi.\n– U tom kontekstu, očekuje se da će ukupni fiskalni deficit biti ispod devet odsto BDP-a u 2020. godini i da će se javni dug zadržati na nivou ispod 60 odsto BDP-a Srbije – naveo je šef misije MMF-a.\n08.01.2021. - MMF predviđa privredni rast Srbije od pet odsto u ovoj godini\n16.10.2020. - Sindikat: U Srbiji siromašno više od 2,2 miliona ljudi\nPovezane teme BDP izveštaj mmf ministarstvo finansija MMF NBS povećanje penzija povećanje plata švajcarska formula vlada srbije\npre 91 dan i 19 sati\nKada su, ikada, nekolicina ljudi koji stoje iza odluka MMF-a, želeli da narod na prostoru Srbije dobro živi?\nDa zaista imamo fenomenalne rezultate, oni bi nam savetovali da budžet poklonimo nekom.\nA navodno su pravi rezultati uspeha srbije od 2012-te godine, zaduženje od 15 milijardi dolara.\nZato ovaj lutak na koncima igra kako kažu, da se ne bi saznala istina i nekom u Srbiji pao na pamet pojam suvereniteta - i šta on zaista znači.\npre 89 dana i 16 sati\nMalo javno se obelodanjuje i operiše sa podacima veznaim za vrednost pretpostavljenog i realizovanog rada angažovanih na istoj ili vrlo sličnoj grupi zadataka. Zbog čega, specijatisti zavide, činovnicima zaposlenim po partijskim i rodbinskim vezama? Dok ovo postoji u društvu deca sa stručnim znanjima (od bravara do mastera različitih prirodnih nauka) odlaziće u svet?


Zvezda dočekuje Radnički, Partizan igra na Banovom brdu - Sportske.net\nZvezda - Vijeira dobio ponudu iz Kine, stiže pojačanje iz OFK BeogradaEvropski velikan daje dva miliona za Ristića?!Leonardo, ipak, ostaje u Partizanu?!"Grobari" u šoku - Da li se Leonardo upravo oprostio od Partizana!?Tončev novi predsednik niškog Radničkog!\nPrva utakmica 20. kola igra se danas od 17 časova u Ivanjici, gde će Javor dočekati Vojvodinu. Javor je u prošlom kolu porazom od Partizana (0:2) prekinuo niz od pet pobeda i pokušaće da se vrati dobrim rezultatima. Vojvodina želi da pobedi kako bi zadržala priključak sa Partizanom na drugom mestu.\nVojvodina je treća na tabeli sa 42 boda, koliko ima i drugoplasirani Partizan, dok je Javor osmi sa 26 bodova.\nZvezda će u subotu od 18 časova igrati na svom terenu protiv Radničkog iz Niša i pokušaće da pobedi kako bi zadržala najmanje šest bodova prednosti nad najbližim pratiocima. Radnički nema pobedu u poslednjih pet utakmica i želi dobar rezultat kako bi ostao u gornjem delu tabele na pozicijama koje vode u plej-of. Ekipa iz Niša je sedma na tabeli sa 29 bodova.\nFudbaleri Partizana u nedelju od 16.30 igraju na gostujućem terenu protiv Čukaričkog i žele da nastave niz od 15 utakmica bez poraza u svim takmičenjima. Ekipa Marka Nikolića je u poslednjih 13 prvenstvenih utakmica pobedila 11 puta uz dva remija.\nCrno-beli su u prošlom kolu pobedili Javor (2:0), dok je Čukarički prekinuo dobar niz porazom od Bačke (1:3), što je bio njegov deveti poraz u sezoni. Čukarički, koga sa klupe predvodi bivši fudbaler Partizana Gordan Petrić, zauzima 12. mesto na tabeli sa 20 bodova.\nRad će u subotu od 13 časova na svom terenu igrati protiv Novog Pazara i pokušaće da prekine seriju od šest utakmica bez pobede. Novi Pazar je bez pobede u osam poslednjih utakmica, tokom kojih je pretrpeo sedam poraza, od kojih pet uzastopnih. "Gradjevinari" su 10. na tabeli sa 21 bodom, dok Novi Pazar zauzima pretposlednje 15. mesto sa 12 bodova.\nPoslednjeplasirani Borac će u subotu od 13 časova u Čačku igrati protiv Radnika i pokušaće da ostvari drugu pobedu kako bi se odlepio sa dna tabele, dok će u isto vreme Metalac na svom stadionu igrati protiv Voždovca za prekid serije od tri utakmice bez pobede.\nNapredak će u subotu od 13 časova u Kruševcu igrati protiv Mladosti, dok će u isto vreme u Subotici Spartak dočekati Bačku.\nJavor - Vojvodina (17.00)\nBorac - Radnik (13.00)\nMetalac - Voždovac (13.00)\nNapredak - Mladost (13.00)\nRad - Novi Pazar (13.00)\nSpartak - Bačka (13.00)\nCrvena zvezda - Radnički (18.00)


Hoće li Sporazum o stabilizaciji i pridruživanju stvarno pomoći proevropskim snagama u Srbiji\nKad neki tim u američkom fudbalu tesno gubi u poslednjim sekundama igre i udaljen je od gol linije, jedina mogućnost koju ima zove se dodavanje "Pomozi, Bože". To znači da bacite fudbalsku loptu što dalje možete u polje i molite se Bogu (otuda, "Pomozi, Bože") da neko iz vašeg tima nekako uhvati loptu i ubaci se u završnu zonu za pobednički tačdaun. To uspeva jednom u sto pokušaja, ali pošto je to jedina šansa koju neko ima, nema mnogo izbora nego da se pokuša.\nBoris Tadić dobio je nedavne predsedničke izbore u Srbiji jer je uspeo da ih predstavi kao referendum o "evropskom putu ili izolaciji". To je dovelo do veoma visoke izlaznosti birača i na kraju do ne baš udobne tesne pobede predsednika Tadića i "proevropskih snaga".\nNa nesreću po DS/G17 plus, ankete pokazuju da ova strategija nije bila (u najmanju ruku do sada) ni blizu toliko delotvorna u sadašnjoj kampanji za parlamentarne izbore 11. maja. Izgleda da birači ignorišu ovaj ili-ili scenario i da su spremni da glasaju prema tradicionalnim partijskim opredeljenjima. Postoji rastući osećaj rezignacije i obeshrabrenosti među onim Srbima kojima "evropska" budućnost izgleda sve udaljenija umesto sve bliža. Ovo znači da će, izuzev ako se od danas do izbora ne dogodi neka velika promena u stavu birača:\n- Većinu u novom parlamentu činiti partije čija je osnovna orijentacija "nacionalistička". To uključuje radikale, Socijalističku partiju i koaliciju DSS/NS.\n- Veoma je verovatno da će iste tri partije formirati vladajuću koaliciju.\n- Da bi DS/G17 plus formirale vladu prema verovatnoj izlaznosti birača u ovom trenutku, morale bi da se nagode bilo sa DSS ili sa Socijalističkom partijom, što bi na kraju donelo istu vrstu disfunkcionalne vlade koja postoji već nekoliko godina. Imajući u vidu velike razlike koje postoje među njima - i prilaz DSS i SPS Kosovu - teško je zamisliti kako bi ovo moglo da funkcioniše ako DS/G17 plus nameravaju da ostanu lojalne svojim političkim ubeđenjima.\nSuočene s ovom obeshrabrujućom situacijom, DS/G17 plus pokušavaju da izvedu srpsku varijantu dodavanja "Pomozi, Bože". Nadaju se da će, ubeđivanjem Evropske unije da napravi "putnu mapu" kako Srbija može dospeti na "belu listu" za šengenske vize i uputi poziv da se potpiše Sporazum o stabilizaciji i pridruživanju (SSP) bilo pre izbora ili odmah nakon njih, biti dovoljno da ubedi birače da je evropski put otvoren i da su konkretne koristi realnost a ne daleko i nejasno obećanje. Sastanci u Briselu između trenutka kad se piše ova kolumna (utorak popodne) i kada ona bude publikovana, odlučiće o tajmingu ovog procesa i "uslovima" koji će ići uz njega. Nada je da će ovi koraci pomoći da se predstojeći izbori još jednom pretvore u referendum o "izolaciji ili evropskoj integraciji". Napadi premijera Koštunice na SSP, sporazum o "putnoj mapi za vize" i taktičkim potezima Evropske unije u celini očigledno spadaju u ovu vrstu cenarija.\nPostoji, međutim, nekoliko problema u vezi s ovom strategijom "Pomozi, Bože":\n- Evropska unija je toliko neskriveno pokazivala svoja opredeljenja na predstojećim izborima i svoje motivacije u nuđenju SSP da je to, bar među nekim Srbima, postalo kontraproduktivno. To je postalo posebno pitanje u kampanji.\n- I "mapu za vize" i SSP pratiće uslovi i zahtevi koji će njihovu stvarnu primenu učiniti problematičnom. To će oduzeti mnogo njihovih vrednosti. Čak je prva osoba Kancelarije za evropske integracije srpske vlade priznala da "Srbija ima da obavi još mnogo posla pre nego što dospe na belu listu". I Holandija i Belgija stavile su jasno do znanja da će stvarna primena SSP zavisiti od srpskog ispunjavanja starog uslova "pune saradnje sa Haškim tribunalom".\n- Dugoročno gledano, nuđenje SSP i sporazuma o vizama u predizbornom periodu ispolitizovalo je oba dokumenta na nezdrav način. Mogućnosti da ovakav prilaz naiđe na odjek kod birača učinile su da Vojislav Koštunica i drugi daju izjave kao što su "Oni koji kriju ove činjenice postali su saučesnici stvarnog cilja Solaninog sporazuma (SSP), a to je razbijanje Srbije i njeno priznavanje jednostrane nezavisnosti ove lažne tvorevine" i da će svako ko potpiše SSP biti "saučesnik u komadanju Srbije". Mada je tačno da bi Koštunica i radikali u svakom slučaju na kraju bili protiv SSP i "mape za vize", tajming ponuda učinio je da to postane izvesnost, a upotrebljena retorika umnogom će otežati da ovi pojedinci i partije ikad promene svoj kurs. To mora da utiče na srpske odnose s EU, bez obzira na ono što se dogodi na budućim izborima.\n- Konačno, i veoma važno, kampanja DS/G17 plus uložila je toliko mnogo energije da ubedi EU da ponudi SSP (dodavanje "Pomozi, Bože") i odbrani ga protiv stalnih napada DSS da nisu organizovale zaokruženu, snažnu kampanju za bavljenje specifičnim pitanjima koja brinu glasače i detaljno objasne šta su tačno opasnosti koje bi donela pobeda radikala. Veliki procenat birača nezadovoljnih rezultatima postmiloševićevske ere s pravom će pitati zašto bi partijama koje su bile na vlasti u većem delu ovog perioda trebalo dati još jednu šansu.\nČinjenica je da je koalicija DS/G17 plus dopustila svojim protivnicima da diktiraju dnevni redi izborne kampanje. Pored toga, ona je vodila letargičnu kampanju, bez osećaja za hitnost i krizu, koji su joj potrebni da privuče birače da iziđu kao što su to uradili na predsedničkim izborima. Njena najavljena spremnost da posle izbora razgovara o mogućim koalicijama s DSS i SPS, uprkos radikalnim razlikama u političkim gledištima s ovim partijama, otkriva percepciju da više brine o vlasti nego principima. Zato je, izgleda, jedina preostala alternativa šutnuti taj fudbal u vazduh i reći... "Pomozi, Bože".


Derbi otpustio Kokua, Runi novi trener-igrač\nČlan Čempionšipa Derbi Kaunti izgubio je strpljenje sa holandskim stručnjakom Filipom Kokuem i otpustio ga, a njegovu ulogu preuzeće Vejn Runi koji je još uvijek aktivan igrač u klubu.\nDerbi se nakon 11 kola nalazi na posljednjoj poziciji Čempionšipa sa samo jednom pobjedom i smjena trenera je sasvim logičan slijed događaja.\nVejn Runi preuzeo je ulogu glavnog trenera, međutim pored toga, bivši napadač Mančester junajteda će i sa trakom oko ruke predvoditi Derbi na terenu.\nKako da se snađe u ulozi trenera-igrača, Runi će moći pitati i bivšeg saigrača Rajana Gigsa koji je tu funkciju obavljao u “Crvenim đavolima“.\nPrethodni članakKaračić: “Velika pobjeda i zaslužen prolaz dalje”\nNaredni članak11 godina od nestvarne partije Brendona Dženingsa


Dječak na času ubo vršnjaka šestarom u čelo » pressing.ba\nDječak na času ubo vršnjaka šestarom u čelo\nUčenik 5. razreda OŠ "Ćirilo i Metodije" na Zvezdari zadobio je hematom na glavi kada ga je vršnjak nasred časa ubo šestarom u čelo, prenose beogradski mediji\n01.11.2019 u 20:20\nIncident se dogodio prošlog petka, 25. oktobra, kada je nakon kraće rasprave, dječak prišao klupi druga iz odjeljenja, naslonio se na nju i zabio mu iglu od šestara u glavu.\n"Sin je došao iz škole sa ubodom na čelu koji je otekao, pa je delovao kao čvoruga. Otišli smo u Dom zdravlja gde su nam dali uput za Institut za majku i dete ukoliko bude počeo da povraća. Srećom, nije povraćao, ali sam morala da ga budim na svaka dva sata, jer mu se ipak stvorio hematom na glavi", izjavila je majka povrijeđenog đaka za Telegraf.\nList navodi da problemi sa dječakom koji je ubo vršnjaka postoje još od prvog razreda, na šta se žale i roditelji druge djece u odjeljenju.\n"Pet godina djeca u odeljenju trpe njegov teror. Uzme tuđi pribor pa ga razbaca. Baca sveske, knjige, užinu, udara drugare, loše se ponaša... Ali, pošto ima dijabetes, svi u školi su blagi prema njemu i godinama tolerišu ovakvo ponašanje. Nešto se mora preduzeti. Danas je ubo dečaka šestarom u čelo, a sutra će nekome iskopati oko", rekao je jedan od roditelja. Majka povrijeđenog dječaka ne krivi dijete koje ga je napalo jer, kako kaže, dječak zaista ima zdravstvene probleme i trebalo je da se škola pobrine da se on uklopi u odjeljenje. Direktorka škole Manuela Ilić potvrdila je za Telegraf da se incident dogodio, ali nije željela da iznosi detalje.


SRS UPOZORILA VUČIĆA: Ne igraj se glavom, seti se Đinđića i Tita\nSRS UPOZORILA VUČIĆA: Ne igraj se glavom, seti se Đinđića i Tita\nSrpska radikalna stranka (SRS) pozvala je danas Haški tribunal da odmah i bezuslovno oslobodi Vojislava Šešelja, a premijera Srbije Aleksandra Vučića da se „ne igra glavom“ i ne hapsi Šešelja po povratku u Srbiju.\n„Ako se desi da Šešelj dođe u Srbiju, poručujemo Vučiću da se ne igra i ne pokušava da ga hapsi. Neka razmisli kako su prošli svi koji su hapsili Šešelja, od Tita do Đinđića. Svi su oni odavno nestali sa političke scene i to je poruka koju danas upućujemo Vladi Srbije“, rekao je zamenik predsednika SRS Nemanja Šarović na mitingu na beogradskom Trgu Republike.\nMitingu je prisustvovalo oko 1.000 pristalica SRS, koji su nosili stranačke zastave i zastave sa likom Šešelja i vikali „izdaja, izdaja“ na pominjanje Vučića i predsednika Srbije i Tomislava Nikolića.\nŠarović je istakao da Šešelj nikada neće prihvatiti uslove Haškog tribunala da u Srbiji zapravo bude u kućnom pritvoru i bez mogućnosti javnih nastupa.\n„Šešelj će se vratiti, možda za dva meseca, možda za šest meseci. Tada ćemo krenuti da obaramo dosovski režim, jer ono što je nekada bio izdajnik Zoran Đinđić, danas je izdajnik Aleksandar Vučić“, rekao je Šarović.\nPotpredsednik SRS Milorad Mirčić rekao je da na svetu nema dva čoveka koja Šešelja više mrze od Vučića i Nikolića.\n„Znaju oni kakva je njihova sudbina i šta ih čeka ako se Šešelj vrati. Narod u Srbiji može sve da oprosti, ali izdaju nikada ne prašta i ono što rade Nikolić i Vučić se pamti i biće im vraćeno“, rekao je Mirčić.\nPotpredsednik SRS Zoran Krasić rekao je da je vlasti „gusto i vrcka se“ zbog zahteva Haškog tribunala da u Srbiji napravi kućni pritvor za Šešelja i da „jedan stražar bude Nikolić, a drugi Vučić“.\n„Ali, to su i potpisali, da sahrane živu Srbiju. Tražimo da Šešelj odmah bude bezuslovno oslobođen i da se vrati svom narodu i preuzme vlast u Srbiji“, rekao je Krasić.\nFunkcionerka SRS Nataša Jovanović rekla je da se Nikolić i Vučić „kriju ispod skuta“ Anglele Merkel i Tonija Blera i da ne znaju da rade ništa osim da spletkare i budu u funkciji tajkuna i „odabranog mafijaša“ Stanka Subotića Caneta.\nSkup SRS je održan na Vidovdan i stogodišnjicu atentata na Franca Ferdinanda, a govornici su upoređivali Gavrila Principa i Šešelja, za koga su naveli da je „današnji mladobosanac“ i borac za slobodu, istinu i pravdu.\npa boji se onaj ko je KRIV ,bilo i uvek bićee,,,,


Raspisan konkurs za filmove na festivalu FROM - oradio.rs\nOrganizatori Međunarodnog filmskog festivala kratkog metra FROM u Malom Iđošu raspisali su konkurs za ovogodišnji festival koji će po treći put biti održan u Državi umetnosti "State of art", od 30. avgusta do 1. septembra.\nOvogodišnji festival, pored romske i teme povratnika, uvrstiće i filmove koji se bave svim društveno osetljivim grupama. Prema najavi organizatora, u okviru FROM-a će biti održane i filmske radionice o društveno angažovanim filmovima, na kojima će mladim autorima biti pružena mogućnost da nauče šta je “angažovani film”.\nSelektor fesitavala, novosadski reditelj Filip Markovinović, odabraće 30 filmova koji će biti prikazani u tri takmičarska dana, dok će u revijalnom delu biti prikazano nekoliko filmova koji su poslednjih godina bili odlični primeri kako umetnost može da doprinese menjanju percepcije u odnosu na aktuelne probleme kojima se festival bavi.\nPrijave za festival otvorene su do 1. avgusta 2019. i mogu se popuniti na ovom linku.


Panel u Institutu za mir: Evroskeptici bi Srbiju mogli da skrenu u izolaciju\nDok se u srpskom parlamentu raspravljalo o izboru predsednika skupštine Srbije, u vašingtonskom Institutu za mir održana je tribina o budućnosti Srbije na putu ka Evropi, gde je jedna od tema bila i posledica trenutne političke situacije u Beogradu na dalje evropske integracije. Neki američki analitičari smatraju da bi eventualna desničarska parlamentarna većina mogla da Srbiju skrene sa puta evropskih integracija, dok drugi ističu da je evropska budućnost neminovna, ali da se Srbija ka njoj kreće – zaobilaznim putem.\nNa tribini pod nazivom «Da li Srbija ide ka Evropi?» direktor istočnoevropskih studija u Centru «Vudro Vilson, Martin Slecinger, nije krio nezadovoljstvo novim razvojem situacije u pregovorima o formiranju srpske vlade.\n«Sramota je da srpski lideri, u ovom periodu kada medjunarodna zajednica treba da donese ključne odluke, još ne mogu da se dogovore zbog nekih teoretskih nesuglasica oko nekoliko mesta u kabinetu - i to u vreme kada je budućnost čitave zemlje u pitanju. Prosto sam frustriran zbog toga iako nije u pitanju moja vlada. EU praktično moli demokratske snage u Srbiji da formiraju vladu,» kaže Slecinger.\nDžejms Lajon iz Međunarodne krizne grupe, ukazuje da se Demokratska stranka koncentrisala na popunjavanje ministarskih mesta i kadrovska pitanja, dok DSS ministarske pozicije vidi sa aspekta ideologije i politike.\n"Kada kažem politika, mislim na to kako će Srbija odgovoriti medjunarodnoj zajednici u slučaju da Kosovo bude nezavisno, kako će odgovoriti na pitanje saradnje sa Haškim sudom i tako dalje...»\nLajon pojašnjava da DSS ne želi da prepusti DS-u da kontroliše ključna ministarstva odbrane, unutrašnjih poslova, i pravosudja, koja su sada postali poligoni političke borbe. On, s druge strane, ističe da bi izbor Tomislava Nikolića, na određeni način, mogao da dovede do formiranja vlade.\n"I ako Tomislav Nikolić danas bude izabran za predsednika parlamenta, verujem da će njegov izbor zapravo omogućiti formiranje vlade izmedju DS i DSS. DS je pod pritiskom SAD i EU da drži važna ministarstva jer su, kao što verujem, Evropa i Amerika svesne da će, ako ne bude takav slučaj, doći do dvovlašća, kao u vreme kada je Đinđić bio premijer. Ovo je važan trenutak jer ako premijer Koštunica bude smatrao da će moći da ostvari svoje ciljeve i upravlja državnom politikom kroz parlament to bi moglo da otvori prostor za odredjene ustupke koje bi učinio Tadiću. Razvoj političkih prilika u Srbiji zavisiće u mnogome od rešenja kosovskog statusa. Ako Kosovo dobijen neki vid nezavisnosti, nacionalističke i evroskeptične strukture unutar SRS i DSS mogle bi Srbiju povesti u izolaciju» smatra Lajon.\nPredstavnik Medjunarodne krizne grupe medjutim podseća da su radikali u Srbiji najveća parlamentarna stranka i legitimna politička snaga, izabrana demokratskim putem, koja se ne može ignorisati.\nA na pitanje kakve bi reakcije u Vašingtonu trebalo očekivati u slučaju da Nikolić bude izabran za predsednika Skupštine Martin Slecinger kaže to svakako ne bi bio korak u dobrom pravcu a da bi reakcije SAD bile negativne, sa dozom opreza. Slecinger je ipak uveren da evroatlanska integracija za Beograd – nema alternativu.\nBorislav Stefanović, ministar savetnik za politička pitanja u ambasadi Srbije u Vašingtonu, ističe da Srbija nedvosmisleno želi da bude članica EU i NATO, i da joj je na tom putu potrebna pomoć i razumevanje medjunarodne zajednice za pro-zapadne snage koje su suočene sa velikim izazovima - nasledjem 90-ih, i nerešenim velikim nacionalnim pitanjem Kosova. Stefanović je upozorio da medjunarodna zajednica ne bi trebalo da olako shvata pretnju radikalizacije i jačanja nacionalizma u Srbiji, posebno u slučaju davanja nezavisnosti Kosovu.\n«Ako danas budemo imali predsednika parlamenta iz Srpske radikalne stranke, možete zamisliti šta bi se desilo ako Kosovo bude oduzeto Srbiji na jednostran način – izvan Saveta bezbednosti, ako dodje do unilateralnog priznavanja nezavisnosti, po nama bi to iskomplikovalo medjunarodne odnose, odnose medju evropskim zemljama, i ozbiljno ugrozilo naš evropski i evroatlantski entuzijazam što je loše za čitavu regiju. Mnogi u Vašingtonu govore – treba ih pustiti, situacija će ostati pod kontrolom, ali nije tako. Ne govorim o ratu nego o nestabilnosti koja bi se proširila iz radikalizovane, nacionalističke i ksenofobične Srbije u sve delove Balkana» istakao je Stefanović.


Najbolji tim "Pancera" svih vremena, samo jednog ćemo videti u Rusiji! - Sportske.net\nNajbolji tim "Pancera" svih vremena, samo jednog ćemo videti u Rusiji!\nNemačka izabrala idealni tim "Elfa", kriterijum je bio jasno da su osvojili Mundija. Nemci bili četiri puta prvaci sveta, na narednom Mundijaju videćemo samo jednog člana ekipe...\n"Bildu" nije bilo lako da izabere, ali najbolji su kao preduslov morali da budu prvaci sveta. Pa, recimo Sep Majer je dobio prednost u odnosu na Nojera, iako su i jedan i drugi držali "Zlatnu Boginju".\nU timu su još trojica iz generacije 1974. Bekenbauer, Brajtner i naravno kralj golova Gerd Miler, iz tima koji je osvojio prvu titulu 1954, su u ekipi Fric Valter i Helmut Ran koji su obeležili pedesete.\nIz zlatne generacije sa SP u Italiji, Mateus i Klinsman, dok su iz Brazila u ekipi našli mesto Lam, Klose i Toni Kros.\nVezista Reala je jedini koga ćemo videti u Rusiji.\nNa klupi ovog idealnog tima su Nojer, Švajnštajger, Koler, Feler, Overat, Necer, Švarcenbek, Ekel.\nNema legendi poput Rumenigea i golmana Šumahera, izgubili su dva finala, iako su osvojili evropsku titulu.\nNema Zamera koji je bio "Zlatna lopta" 1996. kao prvak Evrope, ali na Mundijalima nije uradio ništa, kao ni Uve Zelera najboljeg nemačkog fudbalera šezdesetih, legende Hamburga koji je izgubio finale 1966.


MREŽNI NADZORNI SISTEMI\nMrežni nadzorni sistemi omogućavaju korisnicima da gledaju, nadgledaju i snimaju informacije putem mreža kao što su LAN mreže, širokopojasni Internet, telefonske i mobilne mreže.\nU odnosu na tradicionalne analogne sisteme nadzora mrežni sistemi prenose informacije sa udaljenih lokacija od bilo kuda i u bilo koje vrijeme prema korisniku bez obzira na njegovu lokaciju. Korištenjem mrežnih sistema nadzor postaje prikladan i komforan, nudi platformu za integraciju kao i za razvoj mnogih drugih aplikacija kod kojih je kvalitetna informacija sa udaljenih lokacije od velikog značenja.\nFleksibilno povezivanje: LAN, ADSL, PSTN (telefonska linija) , Internet, mobilne mreže...\nDigitalno snimanje podataka\nInteligentno i automatsko upravljanje događajima\nSistemi mrežnog nadzora prikladni su za različite aplikacije u različitim industrijama.\nMogućnost daljinskog nadzora smanjuje troškove\nDostupnost informacija sa udaljene lokacije omogućuje drastično smanjenje troškova transporta prema nadziranim lokacijama (i nazad) ne računajući brzinu kojom informacija dolazi (i time povećava efikasnost).\nOvu karakteristiku najviše cijene nadzorn centri (za vizualnu verifikaciju )\nDigitalni mrežni nadzorni sistemi su fleksibilni, jer omogućavaju prijenos informacije putem raznih komunikacijskih kanala (lokalna mreža, Internet, telefonska linija, ISDN, mobilne mreže) čime se korisnik ne izlaže dodatnim troškovima već koristi ono čime raspolaže.\nDigitalni sistemi jednostavno se prilagođavaju potrebama korisnika, jer su dizajnirani da omoguće “ plug &\nplay” funkcionalnost kako za male i jednostavne tako i za velike kompleksne instalacije.\nMrežni sistemi lako se i jednostavno integriraju u postojeće mrežne kapacitete kojima korisnik raspolaže.


SKANDAL U PRAGU: UEFA poslala 10.000 mališana na tribine zbog rasizma, a oni napravili još veći problem\nUEFA je sa decom na tribinama htela da spreči probleme na tribinama i rasizam koji je uhvatio veliki zamah u Evropi, ali ovo što su mališani uradili je tek svojevrstan skandal.\nNaime, na utakmici Lige Evrope između Sparte Prag i Rendžersa sa tribina je navijalo 10.000 dece, ali Glen Kamara svakako nije bio pošteđen uvreda.\nKada su navijači Sparte u avgustu vređali fudbalera Monaka Aurelijena Čuamenija na rasnoj osnovi, UEFA je kaznila češki klub igranjem utakmica bez prisustva navijača.\nU međuvremenu odluka je preinačena i dozvoljeno je da na tribinama bude 10.000 navijača koji imaju najviše 14 godina.\nUEFA TRAŽI IZUZEĆE SUDIJE: Spor između Evropske fudbalske unije i takozvane Superlige još traje na španskom Apelacionom sudu\n29. 09. 2021. u 10:20\nKad god bi Kamara došao u posed lopte mališani bi zviždali, tako da Uefin pokušaj da spreči rasizam ipak nije uspeo.\nSparta je na kraju pobedila Rendžers sa 1:0, a Kamara je pored zvižduka dece sa tribina uspeo da zaradi i crveni karton.\nUEFA FK Glazgov Rendžers FK Sparta prag rasizam na stadionima


Još jedno zlato Adamoviću – Semendria\nJoš jedno zlato Adamoviću\n29. maj 2017. SPORT – I na trećem, kao i na drugom kolu Kupa Srbije Petar Adamović je sa 513 krugova bio najbolji junior u disciplini malokalibarskim pištoljem. Plasirao se i u seniorsko finale, gde je zauzeo osmo mesto. Nikola Simić se sa 610 krugova u disciplini 60 metaka ležeći plasirao kao šesti u finale, a u konačnom plasmanu je zauzeo sedmo mesto. Njegova učenica Natalija Tasić je u istoj disciplini sa 597,9 krugova bila sedma juniorka.\nNa trećem, poslednjem kolu Kupa Streljačkog saveza Srbije, u A programu, koje je održano prošlog vikenda u Novom Sadu, juniorski reprezentativac Srbije iz Smedereva, Petar Adamović sa 513 krugova osvojio je zlatnu medalju u disciplini malokalibarskim pištoljem slobodnog izbora, u kategoriji juniora. Adamović se zlatom okitio i pre dve nedelje na drugom kolu, a na prvom nije nastupio. Srebrnu medalju na trećem kolu sa 510 krugova osvojio je Branko Mašanović iz Kluba streljačkih sportova „Policajac“ iz Beograda, a bronzanu Stefan Todorović iz Streljačkog kluba „Kolubara“ iz Lazarevca sa 501 krugom. Adamović se sa tim rezultatom plasirao i u seniorsko finale, kao sedmi, ali je na kraju završio takmičenje na mestu niže. Medalje su naravno, osvojili članovi reprezentacije Srbije: Damir Mikec iz KSS „Policajac“ zlato (232,6) Duško Petrov iz SD „Aleksa Dejović“ iz Užica srebro (230) i Dimitrije Grgić iz SK „Akademac“ iz Beograda bronzu (208,7). Njih trojica su i pre finala bili na prva tri mesta, Mikec sa 563 kruga, Grgić sa 558 i Petrov sa 550 krugova. Ukupno je nastupilo 5 juniora i 11 seniora.\nNikola Simić je sa 610 krugova obezbedio učešće u svom drugom finalu na ovogodišnjem Kup takmičenju u disciplini 60 metaka ležeći. Na žalost nije uspeo da stigne do medalje, kao na prvom kolu, ostao je na sedmom mestu. Zlatnu medalju osvojio je Milutin Stefanović (248,9) iz Streljačkog kluba „Čika Mata“ iz Kragujevca, srebrnu Dejan Pešić iz Streljačke družine „Pančevo 1813“ (248,5), a bronzanu Miloš Ivanović iz kragujevačkog „Čika Mata“ (225,7)… Kvalifikacije: 1. Dejan Pešić 619,2, 2. Borislav Mazinjanin (Streljački klub „Palilula“ Beograd) 615,2, 3. Stefanović 612,4… Ukupno je nastupilo 12 seniora.\nNjegova učenica Natalija Tasić je u istoj disciplini sa 597,9 krugova bila sedma juniorka, jedanaesta seniorka. Prva tri mesta kod juniorki osvojile su Milica Babić iz Streljačkog kluba „Pobednik“ iz Beograda sa 615,5 krugova, Sanja Vukašinović iz Streljačkog kluba „Novi Sad 1790“ sa 607,4 kruga i Katarina Trajković iz Streljačkog kluba „Niš 1771“ sa 605,3 kruga. Babićeva je sa tim rezultatom bila treća u apsolutnoj konkurenciji (juniorke i seniorke zajedno), srebrnu medalju je osvojila Tijana Kolarik iz Streljačkog kluba „Jedinstvo“ iz Stare Pazove sa pola kruga više, a trijumfovala je Nina Radulović iz SD „Novi Sad 1790“ sa 619 krugova. Milica Babić i Nina Radulović studiraju u SAD, gde i uspešno nastupaju za svoje univerzitete u streljaštvu. U ovoj disciplini na trećem kolu kupa nastupilo je 14 juniorki i 19 seniorki.\nSmederevski strelci nisu nastupili prvog dana kada je održano takmičenje u disciplini trostav, a Veljko Ilić nije nastupio ni drugog dana zbog učešća na turniru „Streljačke nade“ u Plzenu. Svi naši strelci su se ipak, plasirali i u finale domaćeg kup takmičenja malokalibarskim oružjem i boriće se za nove medalje već sledećeg vikenda u Novom Sadu.\nSutra će se na strelištu „Careva ćuprija“ u Beogradu održati i treće kolo u disciplini sport pištolj (30+30 metaka) na 25 metara za seniorke, a za Streljačku družinu „Smederevo“ nastupa Jasmina Milovanović, koja je na drugom kolu osvojila bronzanu medalju.\n« Sartidov dan za pamćenje – osvajanje Kupa SCG\nSmederevo zaboravilo dobrotvore »


OŠ "Mihailo Mladenović Selja" u Dudovici dobila "malu slobodnu biblioteku" - Galaxy Media\nOŠ “Mihailo Mladenović Selja” u Dudovici dobila “malu slobodnu biblioteku”\nNakon lazarevačke Gimnazije i OŠ u Stepojevcu treća u nizu škola koja je dobila “Dekalend” mini biblioteku je OŠ “Mihailo Mladenović Selja” u Dudovici.\nKućicu za knjige uručili su donatorka Olivera Jelkić i članovi Saveta za obrazovanje opštine Lazarevac, kao i penzionisani kustos Moderne galerije u Lazarevcu, Jagoda Nedeljković, i naša istaknuta glumica, Jelica Sretenović.\nPredsednik Saveta za obrazovanje, Marko Mijušković, ovom prilikom izjavio je da je zadovoljan kako ova akcija protiče.\n“Stvarno smo zadovoljni, ovo je jedna velika uspešna akcija i puno škola se prijavilo za učešće u ovoj akciji, pre svega su to seoske škole što je i poenta Dekalend biblioteka. Mi kao Savet za obrazovanje to podržavamo jer je obrazovanje ključ razvoja jedne zajednice, a mi u Lazrevcu zaista imamo rasadnik talenata u svakom smislu i svakoj oblasti i sa zadovoljstvom ćemo nastaviti sa ovakvim akcijama i u budućnosti”, rekao je Mijušković i yahvalio se još jednom donatorki ovih biblioteka, Oliveri Jelkić.\nTvorac Dekalend biblioteka, Olivera Jelkić izjavila je da je srećna što je ovo već treća lokacija na teritoriji opštine Lazarevac koja je dobila svoju malu biblioteku i istakla da je posebno srećna kada su u pitanju seoske sredine. “Posebno sam srećna kada dođemo u manje sredine, u škole gde ima manje đaka i gde je deci manje dostupna knjiga.”\nOna je dodala da u poslednjih pet do šest godina, koliko ova akcija traje, sve kućice i dalje funkcionišu i da deca u njima i dalje razmenjuju knjige, Jelkić je kazala da se kroz ovu akciju kod dece razvijaju različite pozitivne osobine, od odnosa prema samoj kućici, tako i odnosu prema knjizi i drugarima.\nPenzionisani kustos lazarevačke Moderne galerije, Jagoda Nedeljković, izrazila je zadovoljstvo što se po ko zna koji put našla u OŠ “Mihailo Mladenović Selja” sa kojojm već dugi niz godina ima odličnu saradnju i ovom prilikom ispričala anegdotu vezanu za MZ Dudovicu, kao i nekoliko bitnih istorijskih događaja.\n” Za vreme Drugog svetskog rata meštani Dudovice su svim srcem prihvatili su Slovence u svoje kuće i sa njima se sprijateljili i bili su kao jedna porodica, deleći jedna hleb. Nekadašnji političar Milan Kučanj je sa svojom porodicom bio ovde u Dudovici. U okviru umetničke kolonije pod nazivom kolonije, Slovenci su svake godine dolazili u Dudovicu do raspada Jugoslavije. Bilo je umetnika i sa slovenačke i srpske strane, mi smo se trudili da to budu i naivni i akademski umetnici.”\nOna je posebno istakla naivnog umetnika, Savu Sekulić, čija kolekcija od pet slika se nalazi u Dudovici, kao i akademskog vajara, Bogosava Živkovića, koji je čak radio i kod Cara Hajla Selasija. Svi oni uticali su i na današnje generacije, tako da je škola u Dudovici iznedrila najbolje solo pevače, odlične učenike i najbolje direktore.\nGlumica Jelica Sretenović posebno je odabrala knjigu pesama Desanke Maksimović kao poklon maloj biblioteci i osvrnula se na pitanje čitanja i književnosti u današnjem vremenu tehnologije.\n“Najbolji poklon za jednu školu je knjiga. Ja sam oduševljena bibliotekom koju sam videla. Nadam se da imate dosta članova, jer kakvo je vreme došlo i kako ovaj 21. vek ide u strahotu, neće biti ni knjige ni biblioteke, već samo tableti. Biblioteke će biti kao muzeji da ljudi mogu da dođu i vide da su postojale. To su moje crne slutnje, ne želim da se obistine jer to ne bi valjalo”, objasnila je Sretenović.\nGlumica Jelica Sretenović posetila OO SPS Lazarevac


Forum satovi | Svet Satova - Vostok Europe sat za Grčku fudbalsku reprezentaciju\nVostok Europe sat za Grčku fudbalsku reprezentaciju\nObjavljeno 18.5.2012. 11:22 broj čitanja: 2573\nPovodom učešća Grčke fudbalske reprezentacije na Evropskom prvenstvu u fudbalu u Poljskoj i Ukrajni 2012. godine, kompanija Vostok Europe je predstavila novi model sata, zvanični sat pomenute reprezentacije.\nVostok Europe Greece football tim sat je kreiran na osnovu veoma uspešnog Vostok Europe modela GAZ-14, sa kućištem promera 45 mm i automatskim Miyota 8215 mehanizmom. Na brojčaniku se nalazi logo Grčke fudbalske federacije i nacionalnog tima. Sa zadnje strane, na poklopcu kućišta, je izgraviran natpis Poljska – Ukrajna 2012, oba loga kao i na brojčaniku, a takođe i numeracija sata iz limitirane serije. Sat dolazi sa plavom kožnom narukvicom koja se veoma lepo uklapa sa detaljima na brojčaniku. Kao što smo napomenuli, ovaj model se izrađuje u ograničenoj seriji od 150 komada, od toga će 40 satova biti poklonjeno treneru Fernano Santos-u i svim igračima tima.\nI ranijih godina su manufaktura Vostok Europe i kompanija Vichos Watches iz Grčke imali dobru saradnju sa Grčkom fudbalskom reprezentacijom, tako da su i ranijih godina kreirani satovi sa istom idejom – fudbal i takmičanje.\nNedavno smo spominjali i Nemačku fudbalsku reprezentaciju i njihov sat za ovogodišnje Evropsko prvenstvo u fudbalu, tako da sa ovim tekstom imate mogućnost da uporedite satove ili možda situaciju u pomenutim zemljama.\nThis article was originally published in forum thread: Vostok Europe sat za Grčku fudbalsku reprezentaciju started by Shmizla View original post


Saopštenje za javnost odborničke grupe Odgovorno za Aleksinac - Proverena Vest\n– Zahtevamo da predsednik odbora festivala PIP u Aleksincu, Grujica Veljković podnese neopozivu ostavku na mesto predsednika odbora festivala.\n– Zahtevamo da se formira skupštinski odbor u SO Aleksinac sa ciljem da se detaljno ispidaju razlozi zbog kojih je došlo do zabrane predstave Beogradsakog dramskog pozorišta.\nOpštini Aleksinac i gradjanima opštine Aleksinac naneta je nemerljiva šteta odlukom političkog vrha lokalne vlasti da se zabrani predstava Beogradskog dramskog pozorišta. Ova vest je imala više od 300 različitih objava u sredstvima javnoh informisanja, i to na republičkim radio i televizijama, u štampi i na nizu internet portala. Smatramo da politiku u potpunosti treba odvojiti od umetnosti, i da je odluka koju je doneo Grujica Veljković nema opravdanja, niti u pravnim niti u umetničkim propisima, već je reč o političkoj odluci koja je doneta samo zato što je Sergej Trifunović u više navrata iznosio kritičke stavove protiv aktuelnog predsednika države i njegovih saradnika.\nPredsednik skupštine opštine Aleksinac, Grujica Veljković je svojom odlukom urušio imidž opštine i njenih gradjana te ih stavio u kontekst sprdnje i omalovažavanja. I sam Grujica je u ovoj aferi dobio posprdni nadimak Grujica mali Mujica.\nGradjani opštine Aleksinac mora da znaju ko je naredbodavac odluke da se predstava izbaci iz repertoara, i da se imenom i prezimenom ukaže na listu svih onih koji su dozvolili da se ovakva bruka dogodi.\nZato zahtevamo da se formira skupštinski odbor u SO Aleksinac sa ciljem da se detaljno ispidaju razlozi zbog kojih je došlo do zabrane predstave Beogradsakog dramskog pozorišta.\n← Izbeljivanje zuba – intervencija koju treba oprezno prihvatiti\nStefanović: U Srbiji uništeno više od 18.000 komada ilegalnog oružja →\n13. marta 2019. 13. marta 2019. Dušan Ostojić


Srbija - Stranica 2 od 21 - Istinomer\nPocetna Oznaka: Srbija\nSve izjave aktera (560)\nMedijski slobodna Srbija već u EU\nMinistar odbrane o medijskim slobodama i vladavini prava u Srbiji. (Tanjug, 15. februar 2018. godine)\nSve izjave aktera (53)\nKako je Srbija postala IKEA\nSvaki osnivač i vlasnik kompanije može po svom nahođenju da tu kompaniju razvija, gradi i da ima viziju kakva ona treba da bude u budućnosti. Međutim, problem se javlja kada tako nešto želi da uradi predsednik jedne države sa celokupnim društvom te zemlje: da li je Aleksandar Vučić svestan činjenice da on nije niti osnivač, niti vlasnik Srbije? I da li je svestan koliko je za tu državu i za to društvo ponižavajuće da svoj razvoj baziraju na 10-ak strana kompanijskog uputstva, ma koliko ta kompanija bila uspešna?\nOslikani voz do Mitrovice\nNamerna provokacija ili nepromišljenost Kancelarije Vlade Srbije za Kosovo i Metohiju, tek slučaj voza okićenog spolja političkim porukama, a iznutra slikama kulturnog nasleđa Kosova i Metohije, mahom pravoslavnih ikona iz kosovskih manastira, doveo je za veoma kratko vreme ceo region do usijanja.


Inflacija u Srpskoj veća nego u evrozoni\nInflacija je u Republici Srpskoj, prema posljednjim podacima Republičkog zavoda za statistiku (RSZ), u martu iznosila 9,1 odsto, na šta je najviše uticao rast cijena prevoza i hrane. Ono što je zanimljivo jeste da je inflacija u Srpskoj veća nego u evrozoni te da cijene hrane daleko brže rastu.\n– U zoni evra procjene ukazuju da je inflacija oko 7,5 odsto u martu. Uzrok inflacije u Evropi je činjenica da nije uzrokovana štampanjem novca nego rastom cijena energenata usljed neizvjesnosti u geopolitičkoj borbi. Preko polovine inflacije u Evropi je uzrokovano rastom cijena energenata, gdje je zabilježen rast od 44 odsto, za razliku od naše inflacije, gdje je procenat uticaja cijene energenata mnogo manji. Ono na šta treba da da stavimo fokus jeste činjenica što je cijena kod nas u prosjeku veća za 14 odsto, dok je u Evropi rast cijena hrane oko sedam odsto – rekao je ekonomista Saša Stevanović za Nezavisne.\n– Ono što je realni scenario u narednom periodu su oštra borba protiv inflacije dizanjem kamatnih stopa, koje će predvoditi federalne rezerve SAD, i smanjenje novca u opticaju, koje će predvoditi Evropska centralna banka. Ovo će možda umanjiti inflaciju, s velikim možda, ali će sigurno otvoriti drugi problem, a to je recesija – naglasio je Stevanović.\n– Mehanizmi tržišta kontrole su zakazali i to nije ništa novo. Mnogo toga iz oblasti prehrambenog sektora je i ranije bilo skuplje nego u Evropskoj uniji. Sada smo pod udarom inflacije koja je zaista uvozna, ali uz to imamo ugradnju uvozničkog, veleprodajnog i maloprodajnog sektora, koja se bazira na očekivanjima beskonačnog rasta cijena. Zaista, odlično vrijeme za mutne i brze zarade – rekao je ekonomista Slaviša Raković.\nNEWER POSTSpektakl na nebu: Poravnanje planeta do kraja aprila\nOLDER POSTPriznanje iz EU: Stagnacija zbog situacije u Ukrajini


Općina Stari Grad prva gradska općina u obilasku gradonačelnice Benjamine Karić: Oživjeti saradnju Grada i Općine Untitled Document\nOpćina Stari Grad prva gradska općina u obilasku gradonačelnice Benjamine Karić: Oživjeti saradnju Grada i Općine\nOpćinski načelnik mr Ibrahim Hadžibajrić ugostio je danas novoizabranu gradonačelnicu Grada Sarajevo Benjaminu Karić koja je posjetila Općinu Stari Grad što je bila njena prva stanica u okviru posjete gradskim općinama. Tokom susreta razgovarali su o oživljavanju saradnje između Grada Sarajevo i Općine Stari Grad i relizaciju zajedničkih projekata od interesa za cijelo Sarajevo. Kako je istaknuto tokom sastanka, Stari Grad je srce Sarajeva i turizma, stoga Grad i Općina imaju zajednički interes za nastavak turističkih, infrastrukturnih, kulturnih i drugih projekata.\n“Dogovorili smo zajednički rad na realizaciji projekata od obostranog interesa i intenziviranje naše saradnje. Drago mi je što sam posjetila općinu Stari Grad i sa načelnikom Hadžibajrićem razgovarala o konkretnim projektima gdje smo naišli na potpuno razumijevanje i podršku,” izjavila je gradonačelnica Karić.\nNačelnik Hadžibajrić je tokom sastanka govorio o najznačajnijim investicijama i ulaganjima u Stari Grad realizovanim u prethodnih dvanaest godina, te kazao da je za nastavak razvoja ove lokalne zajednice, a samim tim i grada, potrebno raditi na izmjeni zakonske regulative.\nPo pitanju zajedničkih projekata načelnik Hadžibajrić i gradonačelnica Karić razgovarali su o rekonstrukciji Opservatorija na Trebeviću.\n“Razgovarali smo o zajedničkoj realizaciji projekta rekonstrukcije i vraćanju u funkciju trebevićkog Opservatorija. Općina Stari Grad će dati punu podršku ovom projektu kako bi se u narednom periodu osigurala potrebna sredstva i ovaj objekat vratio u prvobitno stanje čime bismo građanima, ali i turistima vratili još jednu turističku atrakciju,” kazao je načelnik Hadžibajrić.\nPored načelnika Hadžibajrića, današnjem sastanku sa gradonačelnicom Karić prisustvovao je i predsjedavajući Općinskog vijeća Stari Grad dr.sc Mirza Batalović, te načelnikovi saradnici: Adela Plakalo pomoćnica za imovinsko-pravne, geodetske poslove, katastar i stambene poslove, Aldiana Kavazović pomoćnica za privredu, Selma Velić pomoćnica za lokalni razvoj i poslove mjesnih zajednica, Almedina Porča pomoćnica načelnika za odnose s javnošću i Adis Hadžović, pomoćnik načelenika za investicije i komunalne poslove.\nNakon zvaničnog susreta, načelnik Hadžibajrić je gradonačelnicu Karić poveo u obilazak obnovljene zgrade Općine Stari Grad Sarajevo.


BANJALUKA – Predsjedavajući Predsjedništva BiH Milorad Dodik izjavio je da će predstavnici Republike Srpske u zajedničkim organima morati da iskorite sve raspoložive političke mehanizme da spriječe dalje urušavanje poljoprivrede, a jedan od načina je i blokada usvajanja budžeta zajedničkih institucija BiH.\n“Ja sam dijete poljoprivrednih proizvođača i imam taj osjećaj za težinu njihovog posla i smatram da nema ozbiljne i sigurne države ako nema sigurnu poljoprivrednu proizvodnju. Očuvanje poljoprivredne proizvodnje i svih njenih oblasti treba da bude državni interes Republike Srpske. Metodi političke borbe su nam svima poznati, a došlo je vrijeme da Srpska ne može da ostavi na cjedilu svoje proizvođače“, rekao je Dodik nakon sastanka s predstavnicima Saveza udruženja poljoprivrednih proizvođača Srpske o mjerama za zaštitu domaće poljoprivredne proizvodnje.\n“Cijena je ispod svakog minimuma, jer za kilogram žive vage stoke ne možete da dobijete ni pola od onoga što proizvođač ulaže. I pored raznih podsticaja koje smo davali ostaje problem sistemskih rješenja, a to je da se za neke poljoprivredne proizvode, kada im cijene depresiraju, uvede zaštitna mjera uvoza dok domaći proizvođači imaju dovoljnu količinu za snabdijevanje tržišta“, naveo je Dodik.\n“Očigledno da su danas u BiH jači uvoznički i prerađivački lobiji od interesa onih koji se bave primarnom proizvodnjom. Svakako ćemo iskoristiti sve metode. Još nismo usvojili budžet BiH i možda će to biti prilika da mi iz Republike Srpske pokažemo odnos prema budžetu jednako kao što oni pokazuju odnos prema uvođenju zaštitnih mjera. Ako je nekom potrebna kulminacija problema u BiH, onda će ih imati. Ako neko ne želi da rješavamo problem, onda se postavlja pitanje zašto bismo mi bili dio nekih drugih rješenja“, rekao je Dodik.\n“Ne možemo da dozvolimo da ovi ljudi bankrotiraju samo zato što neko u Savjetu ministara podržava neke proizvođače koji uvoze smrznuto meso iz zapadne Evrope koje stoji po lagerima po 30-40 godina i nas sve zajedno truju, a da oni ne mogu da prodaju svoju živu stoku proizvedenu ove godine. Šta ima bolje i zdravije od toga? Da ne pričamo o tome što se na granicama uporno propušta različita količina mesa sumnjivog kvaliteta. To su stvari o kojim treba da razgovaramo“, rekao je Dodik.\n“Ovdje se gasi proizvodnja, a niko ništa neće da uradi. Kako je moguće da je otkupna cijena žive stoke 1,8 KM, a mesa na rafama oko osam KM. U Fedaraciji BiH to ne žele da vide jer su oni dio uvozničkog i prerađivačkog lobija. Logično je da imamo prerađivački lobi, ali nije da imamo uvoznički. Isto je i proizvođačima u FBiH i mi ćemo spasavati i njihovi proizvodnju“, poručio je Dodik. Srna